Kehidupan Bakal Berubah, Bersedialah Mak Ayah! Ada 9 Kejutan Anda Akan Alami

Bergelar ibu bapa dengan kehadiran bayi dalam hidup pastinya amat dinantikan pasangan berkahwin. Tetapi adakah anda bersedia dengan perubahan dalam kehidupan selepas mempunyai cahaya mata?

Kelahiran bayi dan dunia keibubapaan

Mungkin anda dan pasangan berasa sudah bersedia menerima kedatangan cahaya mata dalam fasa kehidupan. Tetapi percayalah dunia keibubapaan adalah sesuatu yang penuh dengan kejutan!

Ya, si comel yang lahir pastinya memberikan kegembiraan pada anda.
 Namun dalam masa yang sama anda akan berasa dicabar, mampu membuatkan anda menangis dan pelbagai situasi lain
.

Setiap mereka yang bergelar ibu bapa pasti akan mengalami perubahan dalam kehidupan. Sudah tentu ia berbeza daripada apa yang mungkin anda alami dan sentiasa menguji tahap kesabaran anda.

Perubahan dalam kehidupan selepas kelahiran bayi

Siapa yang tidak bahagia dengan kelahiran bayi, tetapi adakah anda bersedia berdepan perubahan dalam kehidupan yang selama ini mungkin aman dan teratur?

Berikut dikongsikan antara 9 perubahan dalam kehidupan yang pasti dialami oleh mereka yang memegang gelaran
mommy daddy.

 Masa anda berkaitan dengan si comel

Jika dahulu masa anda adalah dengan tugasan kerja dan pasangan, namun setelah mendapat cahaya mata, segalanya adakah berkenaan dengan si kecil.

Masa tidur si kecil yang baru lahir adalah 18 jam dan dalam tempoh itu adanya waktu untuk menyusu, menukar lampin dan pelbagai perkara lagi.

Bagi mereka yang baru bergelar ibu bapa, sudah tentu akan berasa sedikit tertekan dengan perubahan ini. Bersabarlah!

Biasanya selepas minggu pertama yang kelam kabut, anda sudah boleh menguruskan masa dengan lebih baik.
Dont give up, mommies!

 Menjadi ahli persatuan

Tahniah! Anda kini telah sah menjadi ahli persatuan kelab keibubapaan. Jangan pelik jika mungkin ketika di taman, ada yang bertanyakan tentang bayi anda atau mungkin bos anda turut ingin mengetahui keadaan si manja.

Anda mungkin akan melihat pelbagai gaya keibubapaan, namun usah terikut dengan orang lain.

 Pilih gaya yang sesuai buat anda dan pasangan. Lama-kelamaan anda pasti akan dapat membangunkan 1 gaya keibubapaan yang sesuai dengan jiwa anda berdua.

 Perubahan dalam hubungan

Sudah tentu dengan kelahiran bayi, akan berlaku perubahan dalam hubungan anda dan pasangan. Pasti akan wujud rasa seperti dipinggirkan jika pasangan anda lebih banyak meluangkan masa dengan si kecil.

Anda mungkin berasakan ia sesuatu yang normal, apatah lagi kerana si kecil sudah tentu memerlukan lebih perhatian berbanding pasangan. Tetapi untuk jangka masa panjang, ia boleh memberikan impak yang tidak sihat.

Maka pastikan anda berdua tetap meluangkan masa bersama. Mungkin pada ketika si manja sudah nyenyak tidur, anda boleh duduk berbual bersama sambil menikmati minuman coklat panas. Itu pun sudah mencukupi.

 Syif malam

Pasti anda pernah mendengar nasihat supaya anda tidur sepuas-puasnya sebelum bayi anda lahir dan percayalah itu adalah nasihat yang perlu anda ikuti. Kenapa?

Sebaik sahaja si comel dilahirkan, usah berangan untuk mendapat tidur malam yang nyenyak tanpa gangguan. Usah risau, ia bukan 1 perkara yang akan kekal.

Biasanya selepas si kecil dapat membiasakan diri dengan persekitaran, tidur malam anda menjadi lebih baik.

Pada waktu siang, usah cuba melakukan sebarang tugasan rumah ketika si comel sedang tidur. Gunakan masa ini untuk berehat dan berbaring. Penting untuk anda mendapatkan waktu rehat yang mencukupi.

 Kunjungan tetamu

Berita kehadiran si comel pastinya akan mengundang kunjungan tetamu ke rumah anda. Pastinya mereka mahu melihat bayi anda dan akan ada banyak perkongsian cerita tentang bagaimana mereka membesarkan anak mereka.

Walau bagaimanapun, anda perlu memastikan tetamu anda sihat dan mencuci tangan sebelum memegang si kecil. Usah pedulikan anggapan individu tentang permintaan anda itu kerana ia adalah untuk keselamatan si kecil juga.

Jika anda berasa penat, ketahuilah anda boleh untuk mengatakan tidak dan meminta tetamu untuk berkunjung pada masa yang lain. Jangan sehingga anda tertekan dengan kehadiran tetamu.

 Dapatkan bantuan

Bergelar ibu selepas kelahiran bayi tidak bermakna segala tanggungjawab membesar dan menjaganyal tergalas di bahu anda sahaja. Tetapi ia adalah tanggungjawab bersama.

Jangan malu untuk meminta bantuan pasangan anda menjaga si kecil bila diperlukan.
Sekiranya anda adalah ibu atau bapa tunggal, mintalah bantuan daripada ahli keluarga terdekat atau rakan baik anda.

 Rasa bersalah adalah normal

Setiap ibu bapa pasti mahu menjadi yang terbaik untuk anak-anak mereka. Namun adakalanya anda merindui kehidupan masa bujang atau sebelum bergelar
parents.
 Aduh….rasa bersalah pula.

Bertenang
 dan usah bimbang kerana anda tidak keseorangan. Apa yang anda alami adalah 1 perkara normal untuk mempunyai keinginan berehat daripada menjaga bayi. Ia bukan bermakna anda tidak sayangkan anak.

 Kesilapan? Tidak mengapa

Dalam dunia realiti, peraturan keibubapaan adalah mudah, iaitu lakukan apa yang berkesan. Anda tidak perlu mengikut peraturan yang tidak memberi kesan kepada anda.

Jika anak anda lebih mudah tidur sambil menyusu, biarkan sahaja. Selagi ia tidak mendatangkan bahaya kepadanya.
Jika wujud sebarang kemusykilan, terus tanyakan kepada pakar dan bukan merujuk kepada Dr Google semata-mata.

 Tiada lagi privasi

Selepas anda mempunyai anak, usah berangan untuk mempunyai masa bersendirian di dalam bilik air. Anda akan mempunyai teman bilik air yang setia.

Sama ada anda atau pasangan perlu bersedia dengan kehadiran penonton. Jangan marahkan mereka, ini adalah masa mereka mempelajari tentang penggunaan bilik air. Jadi tunjukkan contoh yang baik!

Bersedia alami perubahan

Kehadiran dan kelahiran bayi pastinya akan mengubah kehidupan anda dan pasangan. Tetapi anggaplah ia sebagai 1 pengalaman yang tidak ternilai dan hargailah setiap detik-detik bersama si manja.

Tiada istilah ibu bapa yang sempurna dalam dunia keibubapaan. Selagi anda berasakan apa yang anda lakukan adalah terbaik untuk si kecil, teruskanlah.

Baca juga:

Ibu Bapa Toksik Juga Wujud, Ini 7 Sikap NEGATIF Perlu Elak Jika Tak Nak Anak Merana

7 Kaedah Berkesan Ajar Anak Pakai Baju Sendiri – Ibu Bapa PERLU Tahu!

Ini Sebab Mengapa Setiap Ibu Bapa Perlu Bermain Bersama Anak!

Pentingkah Peranan Ibu Bapa Dalam Membentuk Peribadi Anak?

Alamak! Sikap Ibu Bapa Boleh Jadi Punca Wujud Anxiety Pada Anak?


Kaum Hawa Jangan Buat Main Jika Sakit Period! Senggugut Boleh Jejaskan Sistem Peranakan

Setiap bulan,
sudah menjadi lumrah bagi setiap wanita untuk datang haid.
 Sesetengah perempuan mungkin menggangapnya sebagai waktu rehat, namun bagi segelintir yang mempunyai masalah senggugut, ia momen yang menyiksakan.

Masalah senggugut yang menyakitkan akan mengganggu rutin harian seseorang wanita. Mereka mungkin tidak mempunyai pilihan selain daripada ponteng sekolah bagi para pelajar dan mengambil cuti bagi wanita berkarier.

Pada masa kini, senggugut bukanlah perkara yang asing dalam kalangan wanita. Budak-budak perempuan yang baru akil baligh juga boleh mengalami senggugut.

Baca lebih lanjut tentang Kesihatan Wanita
di sini.

Apa punca terjadinya masalah senggugut?

Senggugut atau nama saintifiknya
dysmenorrhoea
 ialah kesakitan yang dialami pada bahagian pelvis ataupun bawah perut ketika datang haid. Ia boleh terbahagi kepada 2 iaitu senggugut primer dan senggugut sekunder.

Masalah Senggugut primer

Sering berlaku dalam kebanyakan remaja perempuan yang tidak mempunyai
patologi di pelvis dan rahim.

Kebiasaannya terjadi antara 6 hingga 12 bulan selepas akil baligh setelah kitaran ovulasi bermula.

Senggugut primer kebiasaannya sakit dalam tempoh masa sehari atau dua hari.

Boleh diatasi dengan memakan ubat penahan sakit seperti Ponstan.

Masalah Senggugut sekunder

Sakit senggugut sekunder ini berlaku sepanjang anda
period.
Ia turut disebabkan oleh patologi di pelvis dan rahim.

Senggugut ini sering berlaku dalam kalangan wanita yang lebih berumur dan masih subur. Punca-puncanya:

Endometriosis:
Penyakit ini dihidapi oleh 5 hingga 15% wanita yang didatangi haid.

Jangkitan pada rahim atau penyakit radang pelvis.

Cyst ovari atau tumor

Kongenital: Rahim bicornuate atau rahim subsepta.

Fibroid: Bengkakan pada rahim dan kesakitan berlaku semasa
period
yang banyak.

Alat pencegah kehamilan dalam rahim (IUCD): Alat ini boleh menjadikan senggugut lebih teruk pada sesetengah wanita yang menggunakannya.

Betulkah masalah senggugut punca sukar hamil?

Jika anda atau anak gadis anda mengalami senggugut teruk yang berpanjangan, pemeriksaan teliti oleh doktor harus segera dilakukan.

Ini bertujuan bagi memastikan anda tidak mengalami masalah yang lebih serius iaitu penyakit endometriosis.

Kajian melaporkan hampir 1 daripada 7 wanita yang berumur antara 30 dan 45 menghidapinya.

Endometriosis adalah penyakit yang berpunca daripada sebahagian lapisan tisu dalam rahim, tumbuh dan berada di bahagian lain dalam badan.

Apa itu endometriosis? Ia boleh dijumpai seperti di bahagian pelvis iaitu usus, pundi serta organ reproduktif.

Selain itu, ia kerap dijumpai di bahagian ovari dan otot ligamen posterior yang menyokong uterus.

Sekiranya ia dibiarkan, endometriosis mampu menjadi penyebab susah hamil dan boleh mewujudkan kesakitan ketika mengadakan hubungan seks.

Kajian yang dilakukan mengatakan punca sebenar endometriosis masih tidak jelas.

Teori yang sering disimpulkan merujuk kepada
retrograde menstruation
atau pembalikan darah haid di mana sebahagian daripada darah haid mengalir secara terbalik ke arah pembukaan peritoneal melalui saluran fallopio.

Tanda-tanda endometriosis yang perlu anda ketahui:

Masalah senggugut yang menyakitkan

Sakit semasa mengadakan hubungan kelamin

Haid yang banyak dan tak teratur

Sakit di bahagian pelvis dan bawah perut

Endometriosis selalunya dikesan setelah doktor meneliti sejarah perubatan dan melakukan pemeriksaan lanjut pada pelvis.

Selain itu, pembedahan laparoskopi yang menggunakan satu peralatan khas untuk mengesan tisu dalam pelvis juga boleh menjadi diagnosis yang tepat.

Rawatan-rawatan endometriosis

Rawatan yang diberikan kepada pesakit endometriosis bertujuan bagi mengurangkan tahap estrogen dan progesteron wanita yang berfungsi dalam merangsang ketumbuhan endometriosis.

Antara jenis-jenis rawatan endometriosis:

Ubat hormon progesteron dengan dos tinggi,
pil kontraseptif oral
 dan hormon tiruan lelaki (
danazol
)

Analog GnRH iaitu hormon pembebasan Gonadotropin: Suntikan yang diambil setiap bulan atau setiap 3 bulan untuk kawal penghasilan estrogen dengan menggalakkan
menopause-induced

Pembedahan: Laparoskopi atau pembedahan biasa

Ablasi: Pembuangan rahim dan kadangkala ovari bagi mengurangkan kesakitan teruk setelah kaedah rawatan lain gagal

Segala jenis rawatan ini diberikan berdasarkan tahap penyakit, keperluan dan kepentingan seseorang individu tersebut. Selalunya penyakit ini akan dapat dirawat dengan baik pada peringkat awal.

Dinasihatkan agar ibu bapa perlu lebih peka dan segera mengambil tindakan bertemu dengan doktor sekiranya sering melihat anak gadis kesakitan saat ‘datang bulan’.

Jangan ambil mudah jika anak anda mengadu dengan menganggap mereka hanya mengada-ngada. Siapa tahu, kesakitan mereka ini adalah disebabkan penyakit endometriosis.

Sudah terang lagi bersuluh, sekiranya ia dibiarkan melarat, endometriosis boleh menyebabkan kesukaran untuk hamil pada masa hadapan.


Hubungkait Jantung Dan Otak! Kesihatan Anda Bergantung Pada Keduanya?

Memang terdapat hubungkait di antara jantung dan otak!

Ini kerana apa yang membantu jantung boleh membantu otak anda juga.

Mengikuti gaya hidup sihat jantung boleh
mengurangkan peluang anda mempunyai tumor otak
, dan ia juga mungkin boleh menjadi perubahan yang besar dalam kebolehan mental apabila anda semakin tua.

Malah, semakin banyak aktiviti fizikal,
 makan makanan yang sihat dan tingkah laku lain
 yang menguatkan jantung anda boleh mempunyai kesan yang mendalam ke atas cara anda berfikir, bagaimana anda bertindak dan apa yang anda ingat.

Jantung yang sihat

Jantung manusia adalah salah satu organ otot yang paling penting
 dalam badan manusia.

Ia berfungsi sangat kuat untuk mengepam darah ke setiap bahagian badan.

Purata degupan jantung 70 kali seminit untuk orang yang terjaga dan meningkatkan jika seseorang itu aktif secara fizikal atau mempunyai pengalaman emosi yang kuat.

Setiap
degupan jantung mengepam darah ke seluruh badan
, menolaknya dari jantung kiri, melalui arteri yang semakin mengecil, akhirnya mencapai kapilari di semua bahagian badan.

Apabila badan telah mengambil oksigen dan nutrien daripada darah, ia mengalir dari urat kembali ke dalam jantung kanan.

Dalam perjalanan pulang, darah melalui hati dan sisa produk yang dikeluarkan.

Ini proses pengumpulan nutrien dan mengeluarkan bahan buangan dari darah adalah penting kerana bekalan darah yang bersih dan sihat adalah penting untuk jantung berfungsi dengan baik.

Otak yang sihat

Otak adalah organ yang paling kompleks dan unik
 dalam tubuh manusia.

Ia bukan sahaja mengawal fungsi intelek anda seperti fikiran, keupayaan untuk bercakap dan emosi, tetapi ia juga mengawal fungsi sukarela seperti sistem organ anda yang lain.

Kerana kawalan pusatnya, otak boleh mengubah pergerakan badan dengan cepat jika terdapat perubahan dalam persekitaran.

Sama seperti jantung,
otak juga bergantung kepada bekalan darah yang sihat
.

Ia mendapat bekalan daripada dua vessels besar yang meregang sehingga kedua-dua belah leher dan menyambung ke jantung.

Saluran darah kemudian bercabang ke dalam arteri serebrum pada otak untuk menghantar darah yang kaya dengan nutrien dari hati ke setiap bahagian otak.

Serebrovaskular merujuk kepada saluran darah dan hubungannya dari jantung ke otak.

Apabila salah satu daripada dua saluran darah tersumbat mereka mengalami penyakit serebrovaskular, juga dikenali sebagai strok.

Anda sihat jika 2 organ ini sihat

Penyelidik mengkaji kumpulan orang dewasa yang lebih tua dan mendapati bahawa mempunyai
faktor kesihatan kardiovaskular
 lebih sesuai dikaitkan dengan kelajuan pemprosesan otak yang lebih baik pada permulaan kajian dan penurunan kurang kognitif kira-kira enam tahun kemudian.

Para penyelidik mendapati:

Mempunyai faktor kesihatan kardiovaskular lebih sesuai dikaitkan dengan kelajuan pemprosesan otak yang lebih baik pada penilaian awal.

Kumpulan itu kuat bukan kerana perokok, mempunyai glukosa puasa dan berat badan yang ideal.

Mempunyai lebih faktor kesihatan kardiovaskular dikaitkan dengan kurang penurunan dari masa ke masa dalam kelajuan pemprosesan, memori dan fungsi eksekutif. Fungsi eksekutif dalam otak dikaitkan dengan memberi tumpuan, pengurusan masa dan kemahiran kognitif lain.


Bahaya! Jangkitan STI Donovanosis Boleh 'Makan Daging' Manusia, Sejauh Mana Kebenarannya?

Donovanosis adalah sejenis jangkitan kelamin
 (STI). Penyakit menular seksual ini juga agak menyeramkan kerana donovanosis digelar sebagai ‘STI pemakan daging’! Ngeri bukan? Namun, sejauh mana kebenarannya?

Donovanosis turut dikenali sebagai
granuloma inguinale
, dan jangkitan ini agak jarang berlaku dalam kalangan masyarakat.

Jika kalian ingin mengenali jangkitan kelamin yang
rare
ini dengan lebih lanjut dan membongkar kebenaran di sebalik kenyataannya sebagai ‘pemakan daging’ manusia, baca kupasan ini sampai ke penghujung!

Untuk mendapatkan lebih banyak info tentang Kesihatan Seksual, sila dapatkannya

di sini.

Penyakit menular seksual: Donovanosis

Donovanosis berpunca daripada bakteria
Klebsiella granulomatis.

Penyakit menular seksual ini juga digelar sebagai ‘STI pemakan daging’ kerana menyebabkan luka tebal, seperti ulser yang akhirnya dapat merosakkan tisu di kawasan kelamin.

Jika tidak dirawat, nodul dan parut kekal boleh terjadi. Kadangkala, STI ini juga kerap disalah erti sebagai kanser kemaluan.

Antara gejalanya mungkin merangkumi:

Kulit rosak.

Kehilangan warna tisu di kemaluan.

Ulser di sekitar kawasan kemaluan dan dubur.

Lebam-lebam merah yang kian membesar.

Lebam merah tidak menyakitkan yang berdarah dan tumbuh semula.

Sekarang, mari kita merungkai kebenaran di sebalik desas-desus yang mengatakan STI ini ‘pemakan daging’ manusia.

Donovanosis ‘pemakan daging’ manusia?

Penerangan donovanosis dari segi perubatan sering merujuknya sebagai bisul atau benjolan yang membentuk 1 hingga 12 minggu pasca pendedahan.

Ia dikenali sebagai ulser yang kelihatan seakan daging mentah yang sangat merah.

Bekalan darah yang banyak ada pada donovanosis membuatkannya mudah berdarah.

Jika penyakit menular seksual tidak dirawat, donovanosis boleh
akibatkan kerosakan tisu di sekitarnya,
 yang menjadi sebab di sebalik gelaran ‘pemakan daging’ atau menyebabkan kulit menjadi ‘reput’.

Menurut CDC (
Centers for Disease Control and Prevention
), ulser boleh merebak ke pangkal paha, perut bawah, paha atas dan dapat memicu jangkitan sekunder.

Menurut Dr. Jeanne Marrazzo, Ketua Bahagian Penyakit Berjangkit di University of Alabama di Birmingham, ia tidak akan merebak dengan teruk jika didiagnosis awal dan dirawat dengan tepat.

Jika ia dapat dikesan pada peringkat awal, rawatan antibiotik boleh ‘membersihkan’ jangkitan donovanosis.

Tapi, ia berisiko untuk muncul semula dan kadangkala luka boleh menyebabkan parut atau kerosakan berjangka panjang.

Bagaimana penyakit menular seksual ini berjangkit?

Donovanosis secara umumnya menular sama seperti jangkitan kelamin lain, iaitu
melalui hubungan seks faraj, dubur dan oral.

Dalam kes yang jarang berlaku pula, ia telah disebarkan melalui hubungan kulit ke kulit, secara bukan seksual.

Bukan itu sahaja, penularan daripada ibu ke bayi yang baru lahir juga boleh berlaku sekiranya si ibu mengalami jangkitan.

Jangkitan STI ini juga lebih kerap berlaku di kawasan-kawasan subtropika atau tropika di dunia.

Setelah anda terdedah kepada donovanosis, gejala-gejala akan mula dilihat dalam masa 1 hingga 4 bulan.

Faktor-faktor risiko

Sesiapa sahaja yang aktif secara seksual berisiko menghidap STD.

Namun, individu yang berusia antara 20 dan 40 tahun mempunyai risiko yang lebih tinggi untuk dijangkiti donovanosis!

Penyakit menular seksual ini juga lebih menonjol di negara dan wilayah berikut:

Brazil

Caribbean

India Tenggara

Afrika Selatan

Papua New Guinea

Sekiranya anda telah berhubungan seks dengan individu yang menghidap donovanosis dalam masa 60 hari, hubungi doktor untuk mendapatkan arahan selanjutnya!

Doktor mungkin akan mengesyorkan rawatan walaupun anda tidak menunjukkan sebarang gejala STI.

Donovanosis & rawatan antibiotik

Sekiranya anda didiagnosis dengan donovanosis, penting untuk memaklumkan pasangan agar mereka turut menjalani ujian.

Langkah proaktif ini juga dapat bantu mencegah STI daripada merebak dengan lebih teruk.

CDC turut mengesyorkan untuk menjalankan ujian HIV ke atas semua kes donovanosis. Kewujudan luka di kemaluan boleh meningkatkan risiko penularan HIV.

Untuk opsyen rawatannya, disebabkan ia merupakan
jangkitan bakteria, penggunaan antibiotik sudah memadai!

Doktor anda mungkin bakal mempreskripsikan salah satu antara antibiotik berikut:

Azithromycin.

Ciprofloxacin.

Doxycycline.

Eritromisin.

Trimethoprim/Sulfamethoxazole.

Rawatan biasanya memerlukan penggunaan antibiotik dalam jangka masa panjang, yang mungkin berlangsung sekurang-kurangnya 3 minggu dan ke atas.

Doktor juga akan
follow-up
dengan meminta anda datang dari semasa ke semasa untuk memastikan tiada sebarang luka baharu timbul.

Kadangkala donovanosis berisiko berulang. Sekiranya perkara ini berlaku, anda bakal memerlukan dos rawatan antibiotik yang baru.

Relapses
ini mungkin akan berlaku 6 hingga 18 bulan selepas jangkitan menghilang.

Pembedahan pula mungkin diperlukan untuk hilangkan tisu parut yang tersisa daripada jangkitan.

Jadi, adakah anda perlu risau?

Sekiranya anda tidak melancong dan melakukan hubungan seks tanpa perlindungan di negara-negara penyakit ini menular, kemungkinan untuk dijangkiti donovanosis adalah sangat tipis!

Jika anda masih dijangkitinya, pengesanan awal dan rawatan yang tepat dapat mencegah risiko jangka panjang, seperti kerosakan tisu kemaluan yang kekal.

Menggunakan
kaedah pencegah kehamilan seperti kondom
 juga bantu mengelakkan pembentukan sebarang bentuk STD dan STI, termasuklah donovanosis.

Ingat.. Jika anda mengalami sebarang simptom abnormal selepas terlibat dengan aktiviti seksual, hubungi doktor untuk menjalani ujian STD/STI, okey?


Parasomnia Dan Gangguan Tidur

Parasomnia adalah sekumpulan gangguan tidur yang melibatkan peristiwa atau pengalaman yang tidak diingini semasa anda sedang tidur, tertidur atau bangun. Parasomnia mungkin termasuk pergerakan, tingkah laku, emosi, persepsi atau impian yang tidak normal.

Walaupun tingkah laku yang berlaku adalah rumit, anda sebenarnya masih dalam keadaan tidur dan peratusan untuk anda mengingati apa yang berlaku adalah sangat tipis. Jika anda menghidapi parasomnia, anda mungkin sukar untuk tidur sepanjang malam.

Parasomnia adalah termasuk mimpi buruk, kegelisahan malam, tidur berjalan dan banyak lagi. Artikel di bawah akan memberikan sedikit penerangan agar anda lebih memahami tentang gangguan tidur yang mungkin dihadapi anda.

Mimpi buruk

Mimpi ngeri atau mimpi buruk yang sering berlaku dan membuatkan anda tidak tidur nyenyak boleh dianggap sebagai gangguan tidur. Ia dianggap sebagai gangguan tidur yang melibatkan peristiwa atau pengalaman yang tidak diingini semasa tidur. Jika anda mempunyai masalah mimpi buruk, anda mungkin takut untuk tidur atau bimbang bahawa setiap malam anda akan mengalami mimpi buruk yang sama.

Mimpi buruk biasanya merupakan visual koheran yang tampak nyata dan selalunya melibatkan bahaya secara fizikal yang seakan realiti. Mimpi ngeri boleh mencetuskan emosi negatif seperti:

Kebimbangan.

Ketakutan.

Keganasan.

Kemarahan.

Malu.

Terhina / dihina.

Dan pelbagai emosi negatif lain.

Mimpi buruk selalunya terjadi pada peringkat terakhir kitaran tidur. Ia berlaku disebabkan banyak faktor seperti trauma, penyakit, kebimbangan, kehilangan orang tersayang, atau reaksi negatif terhadap ubat. Hubungi doktor anda jika mengalami mimpi buruk lebih dari sekali seminggu atau mimpi buruk menghalang anda untuk mendapatkan tidur malam yang berkualiti.

Ketakutan tidur

Ketakutan tidur atau
night terror
 ini melibatkan peristiwa yang tidak diingini disertai dengan tidur. Kebiasaannya, anda akan berada di atas katil dan memecahkan kesunyian waktu malam dengan jeritan anda. Malah anda juga mungkin akan pergerakan anggota badan melawan seperti menendang dan membelasah. Anda juga mungkin akan mengatakan atau menjerit tentang sesuatu yang tidak dapat difahami oleh individu lain, berpeluh dan mengalami ketakutan yang teramat sangat.

Ketakutan tidur adalah perkara biasa bagi kanak-kanak, berusia antara 3 hingga 8 tahun. Kanak-kanak yang mengalami gangguan tidur ini sering bercakap dalam tidur atau tidur sambil berjalan.

Individu yang mengalami gangguan tidur ini tidak akan bertindak balas terhadap suara dan boleh menjadi sukar untuk bangun. Apabila mereka bangun, mereka akan kekeliruan; tidak tahu di mana mereka berada atau apa yang berlaku. Selalunya mereka tidak akan mengingati apa yang berlaku.

Tidur berjalan

Turut dikenali sebagai
somnambulism
, berlaku apa apabila anda bangun dari katil dan berjalan walaupun anda masih tidur. Ia mungkin melibatkan satu siri tindakan kompleks yang lain, seperti sebelum berjalan, anda mungkin duduk di atas katil dan melihat sekeliling dengan keliru. Dalam situasi lain, anda mungkin akan melarikan diri akibat dari ancaman dari mimpi atau bayangan yang anda hadapi.

Gangguan ini paling sering berlaku kepada kanak-kanak berusia antara 5 hingga 12 tahun, walau bagaimanapun, ia boleh berlaku di kalangan individu dewasa. Gangguan ini kerap berlaku pada peringkat pertama kitaran tidur.

Bagi kanak-kanak yang menghidapi gangguan ini biasanya akan berjalan ke arah cahaya atau ke bilik tidur ibu bapa. Ada juga kes, kanak-kanak berjalan ke tingkap, pintu atau pergi ke luar. Bagi kanak-kanak yang lebih tua boleh menjadi lebih bersemangat dan aktif ketika tidur.

Sekiranya anda mengalami gangguan tidur, anda mungkin bercakap atau menjerit semasa anda berjalan. Mata anda biasanya terbuka dan mempunyai pandangan yang keliru, “berkaca”, malahan anda juga mungkin akan melakukan tugasan harian rutin yang biasanya tidak dilakukan pada waktu malam.

Individu yang mengalami gangguan ini akan menjadi sangat keliru, dan tidak mengingati apa yang berlaku. Individu dewasa berkemungkinan untuk mengingati sedikit tentang apa yang berlaku. Dan agak mustahil untuk individu yang mengalami gangguan tidur berjalan ini dapat mengingati dengan jelas tentang apa yang berlaku.

Ransangan kekeliruan

Berlaku apabila seseorang individu terbangun dari tidur nyenyak pada pertengahan pertama kitaran tidur. Dalam sesetengah kes, gangguan ini mungkin berlaku pada waktu siang. Gangguan ini turut dikenali sebagai inersia tidur yang berlebihan atau mabuk tidur yang akan menyebabkan anda keliru dan tidak tahu di mana anda berada atau apa yang anda lakukan.

Tingkah laku anda mungkin termasuk perkara berikut:

Bercakap perlahan.

Pemikiran yang mengelirukan.

Ingatan jangka pendek.

Tidak dapat memahami soalan atau permintaan.

Mengigau

Bercakap dalam tidur atau
somniloquy
biasanya tidak berbahaya, cuma akan mengganggu pasangan tidur, keluarga atau rakan bilik. Ia merupakan gangguan yang melibatkan seseorang individu bercakap semasa tidur dan tidak akan mengingati tindakannya. Ia boleh disebabkan faktor luaran termasuk demam, tekanan emosi, atau gangguan tidur yang lain.

Dilaporkan dalam 50 peratus kanak-kanak kecil dan kira-kira 5 peratus orang dewasa dikatakan menghidapi gangguan tidur ini.

Kekejangan kaki

Ia berlaku secara tiba-tiba, kebiasaannya pada otot betis dan berlangsung beberapa saat sehingga tempoh 10 minit, tetapi kesakitan dari kekejangan yang berlaku mungkin akan berlanjutan untuk tempoh yang lebih lama.

Selalu terjadi kepada individu dewasa yang lebih berusia, namun ia tidak mustahil untuk berlaku pada individu dewasa dan kanak-kanak.

Punca berlaku kekejangan ini masih tidak diketahui, namun ia mungkin memiliki kaitan dengan duduk yang terlalu lama, dehidrasi, atau gangguan struktur seperti kaki rata. Perengangan otot, senaman, dan pengambilan air yang mencukupi dapat membantu mencegah kekejangan kaki.

Tidur lumpuh

Individu yang mengalami tidur lumpuh tidak akan dapat menggerakkan badan atau anggota tubuh sama ada semasa tidur atau bangun, tidak dapat bercakap, tetapi masih bernafas secara normal dan menyedari apa yang sedang berlaku.

Gangguan ini tidak bahaya tetapi individu yang mengalaminya akan berasa takut kerana tidak mengetahui apa yang berlaku. Ia mungkin berlaku sekali dalam seumur hidup atau ia akan menjadi fenomena berulang. Ia mungkin berakhir sendiri atau apabila seseorang menyentuh anda atau bercakap dengan anda.

Tingkah laku tidur REM (RBD)

RBD berlaku apabila anda bertindak dalam mimpi yang jelas semasa tidur, mungkin menjadi ganas dan menjadi lebih teruk dari masa ke masa serta boleh menyebabkan kecederaan. Biasanya berlaku pada individu lelaki berusia 50 tahun ke atas, tetapi gangguan ini juga boleh berlaku kepada wanita dan individu lebih muda.

Individu yang mengalami RBD akan dapat mengingati butiran terperinci mimpi dan biasanya boleh dikelirukan dengan gangguan tidur berjalan dan rangsangan kekeliruan.

Tidur enuresis

Turut dikenali sebagai
bedwetting
 adalah masalah individu tidak dapat menahan kawalan kencing ketika tidur dan kencing dengan tidak sengaja semasa tidur. Terdapat dua jenis enuresis: primer dan sekunder.

Bagi enuresis primer, ia gangguan yang berlaku sejak kecil, dan kanak-kanak cenderung untuk mengalaminya jika terdapat ibu bapa atau adik beradik mereka pernah mengalami masalah ini.

Untuk enuresis sekunder, biasanya berlaku ke atas individu yang pernah mengalami gangguan ini. Ia juga boleh disebabkan faktor masalah kesihatan seperti kencing manis, jangkitan saluran kencing dan tidur apnea atau mungkin kerana gangguan psikiatri.

Halusinasi tidur

Membayangkan peristiwa-peristiwa yang kelihatan sangat nyata, terutamanya visual dan melibatkan deria bunyi, sentuhan, rasa dan bau dan mungkin akan melibatkan pergerakan. Gangguan halusinasi tidur ini sering disalah tafsir sebagai bermimpi.

Ia selalu berlaku dalam dua keadaan:

Ketika tidur (hynagogic)

Ketika bangun (hypnopompic)

Seadainya gangguan ini berlaku pada waktu siang, ia menjadi tanda narcolepsy dan individu yang mengalami keadaan ini mungkin akan turut mengalami tidur lumpuh dan
Hypnagogic hallucinations.

Sindrom tidur makan

Gangguan makan tidur (SRED) ini berlaku apabila terbangun pada waktu malam dan dalam keadaan anda separa sedar. Anda mungkin hanya akan mengingati sedikit atau langsung tidak mengingati apa yang terjadi.

Apabila seseorang individu mengalami gangguan ini, cubaan untuk menghentikan gangguan ini cenderung akan menimbulkan kemarahan dan sangat sukar untuk mengejutkan mereka. Gangguan SRED ini berlaku walaupun perasaan lapar dan dahaga tidak hadir dan boleh berlaku pada bila-bila masa pada waktu malam.

Pelbagai masalah boleh timbul daripada SRED termasuklah:

Memakan makanan yang pelik seperti rokok, kopi mentah

Makan atau minum bahan toksik

Kehilangan selera makan pada waktu pagi

Sakit perut

Kolestrol tinggi

Berat badan berlebihan atau obesiti


Fakta Dan Mitos Tentang Sembelit #Bahagian 2

Jika pada artikel,
Fakta Dan Mitos Tentang Sembelit #Bahagian 1
,  telah dikongsikan 8 fakta dan mitos yang menjadi kepercayaan dan bualan umum. Artikel ini juga akan berkongsi baki 9 lagi fakta dan mitos tentang sembelit. Semoga sedikit sebanyak dapat membantu merawat masalah sembelit yang mungkin dihadapi anda.

#Semua serat adalah sama

Mitos. Terdapat 2 jenis serat; serat tidak larut dan serat larut. Serat tidak larut akan menjadi tambahan kepada najis dan membantu melalui usus dengan cepat. Sumber yang baik adalah dari roti gandum, pasta dan bijirin. Manakala serat larut adalah seperti kacang, kacang
pea
 dan beberapa makanan tumbuhan lain.

#Prun adalah yang terbaik

Fakta. Buahan kecil dan kering ini mempunyai reputasi yang tinggi sebagai ubat semula jadi untuk sembelit. Prun adalah kaya dengan serat tidak larut,
laxative sorbitol
 semula jadi. Jika anak anda tidak mengemarinya, anda boleh menjadikannya sebagai ice cream atau campurkan dengan jus lain untuk menyembunyikan rasanya.

#Minum lebih air

Fakta. Minum air dengan cukup membantu mengelakkan najis menjadi keras dan mengelakkan masalah sembelit. Anda boleh mengamalkan memakan makanan yang kaya dengan air seperti buahan dan sayuran. Hadkan atau elakkan pengambilan kafein dan alkohol, yang cenderung menyebabkan dehidrasi.

#Bersenam membantu

Fakta. Duduk terlalu lama atau kurang bergerak akan menggalakkan sembelit. Selepas makanan hidangan yang berat, tunggu selama sejam sebelum anda mula bersenam untuk membolehkan tubuh anda mempunyai masa untuk mencerna makanan. Luangkan masa selama 10 hingga 15 minit untuk berjalan beberapa kali dalam sehari. Senaman berat juga tidak mendatangkan masalah, malah ia memberikan manfaat kepada seluruh tubuh anda.

#Kopi turut membantu

Mitos. Ia adalah betul bahawa kafein boleh merangsang otot dalam sistem pencernaan untuk berhubung. Tetapi kafein boleh menyebabkan dehidrasi, jadi ia tidak digalakkan. Jika anda mengalami sembelit, elakkan.

#Julap beri tindak balas segera

Mitos. Ia bergantung kepada jenis;
suppository
atau
enema
 mungkin berfungsi dalam masa sejam. Produk jenis perangsang mungkin memakan masa beberapa jam. Jangan terlalu kerap menggunakannya kerana ia boleh menyebabkan masalah pencernaan yang lain. Dapatkan nasihat doktor jika anda perlu menggunakan julap lebih dari 2 minggu.

#Pembersih kolon membantu

Mitos.
Enema
dan
colon irrigation
membantu mengeluarkan sisa buangan dari tubuh. Tetapi ia tidak berkesan untuk mencegah atau menyembuhkan sembelit.
Enema
boleh menyebabkan masalah sembelit bagi individu dewasa yang berusia yang kerap menggunakannya.
Colonic irrigation
, yang selalu digunakan oleh pakar terapi atau pakar kolon, boleh merosakkan kolon dan mendatangkan masalah lain. Anda dinasihati untuk mendapatkan nasihat doktor terlebih dahulu.

#Pencair najis adalah julap

Fakta. Produk ini mengelakkan masalah sembelit dengan membenarkan najis menyerap lebih banyak air dari kolon dan menjadikan najis lebih mudah untuk melalui usus. Namun pastikan anda menggunakannya dengan nasihat dari doktor.

#Normal untuk menghidapi sembelit apabila semakin berusia

Mitos. Sememangnya individu dewasa yang lebih berusia lebih mudah berdepan masalah sembelit. Tetapi ia bukanlah kerana faktor usia kerana sembelit boleh berlaku pada ketika usia masih muda. Ia adalah sangat biasa dan jarang terjadi untuk tempoh yang lama, serta kebanyakan kes adalah tidak serius. Namun pastikan anda memberitahu kepada doktor anda masalah ini jika keadaannya tidak semakin berkurangan walaupun anda mengambil lebih banyak serat, minum air lebih banyak dan bersenam.


7 Tanda Luka Sunat Yang Tidak Normal, Awas Jika Masih Belum Sembuh Lepas 2 Minggu!

Prosedur bersunat atau berkhatan
 bukan kewajipan tetapi keperluan yang mampu mendatangkan banyak manfaat pada kesihatan alat sulit. Namun, prosedur ini juga akan menyebabkan luka yang memerlukan masa untuk sembuh. Persoalannya, bagaimana luka sunat yang normal?

Untuk mendapatkan lebih banyak informasi tentang Kesihatan, anda juga boleh klik
di sini
.

Sunat, apa individu perlu tahu tentangnya?

Untuk pengetahuan anda semua, sunat atau khatan merupakan
prosedur membuang lebihan kulit
 pada alat kemaluan individu dalam usaha memastikan ia lebih bersih dan sihat.

Alasannya, alat kelamin manusia – zakar untuk lelaki dan faraj untuk wanita adalah anggota badan yang sudah tentu agak ‘kotor’ lantas biasa menjadi habitat mikrob membiak serta merebak.

Disebabkan perkara di atas, ramai individu yang
 memilih untuk membuang lebihan kulit
 pada alat kelamin di mana kulup zakar dan kelentit faraj akan dipotong dengan prosedur pembedahan minor.

Pun begitu,
prosedur sunat yang turut boleh dibuat
 melalui teknik sunat
laser
 atau sunat
clamp
 ini tentu sahaja akan datang dengan kesan pada alat sulit yakni mengakibatkan luka yang memerlukan masa untuk sembuh semula seperti sediakala.

Bagaimana ciri luka sunat yang normal? Adakah kemunculan nanah, kuping dan parut itu bahaya?

Baca lagi artikel berkaitan:

5 Masalah Kesihatan Yang Boleh Timbul Jika Anda Tidak Sunat, Lebih Baik Berkhatan Ya!

Ini Manfaat Kesihatan Seksual Jika Lelaki BERSUNAT, Kesannya Lebih Rasa Lepas Kahwin!

Bagaimana ciri luka sunat yang normal?

Selepas menjalani prosedur khatan
, adalah normal jika alat sulit mengalami sedikit rasa geli, sakit, pedih dan ngilu terutama apabila ia tidak sengaja terkena atau tergeser pada fabrik seluar anda.

Pada beberapa hari pertama selepas prosedur itu berlangsung, mungkin bakal ada kesan luka kecil di sekitar kawasan lebihan daging yang dipotong namun bukan pada tahap kronik.

Pada waktu yang sama juga, anda mungkin akan mengalami situasi kencing berdarah berserta rasa sakit dan pedih ketika membuang air kecil. Ini adalah antara gejala yang biasa.

Menurut Seattle Children’s, anda mungkin perlu lebih berwaspada kalau ada simptom berikut berlaku:

Alat sulit berubah warna
 kebiruan atau kehitaman

Alat kelamin bengkak dengan teruk dan berdenyut

Alat kelamin mula muncul nanah yang berbau

Sukar atau tidak boleh untuk kencing lebih 8 jam

Darah keluar banyak daripada bekas luka lebih 3 hari

Demam pada suhu yang sangat tinggi

Luka pada alat kemaluan sakit dan tidak sembuh selepas 2 minggu

Jika ada salah satu atau semua di atas terjadi pada anda, segera dapatkan rawatan lanjut daripada doktor!

Sumber: Kementerian Kesihatan Malaysia

Berikut adalah ciri-ciri luka sunat sembuh!

Menurut
National Health Service
 (NHS), luka sunat yang normal akan sembuh sepenuhnya dalam tempoh 10 hari namun mungkin berbeza bergantung kepada individu dan bervariasi dari 7 ke 14 hari.

Bagaimana untuk tahu
 jika luka sunat sudah sembuh
? Selain dinilai dari segi kehilangan rasa geli, sakit, ngilu dan pedih, ia juga boleh dilihat daripada pengelupasan kuping dan pembentukan parut yang dialami.

Dalam pada itu, anda juga sudah boleh menjalani kehidupan biasa yakni mampu mengeluarkan air kencing secara selesa di samping
 dapat melakukan hubungan seksual
 tanpa sebarang masalah.

Maka, teliti
ciri-ciri luka sunat sembuh
di atas sebelum melalui hidup seperti biasa semula ya?

Lakukan ini untuk luka anda cepat sembuh!

Sebenarnya, bersunat dengan cara gunting, sunat
laser
 atau sunat
clamp
 itu senang untuk sembuh.

Dalam memastikan luka selepas berkhatan itu cepat sembuh, beberapa tip penting dan mudah berikut mungkin boleh membantu:

Ketika
proses penyembuhan luka sunat
 yang normal, elak alat sulit daripada terkena atau tergeser pada fabrik seluar dengan penggunaan pakaian dalam yang sesuai.

Ketika proses ini juga, elak daripada melakukan aktiviti fizikal yang terlalu berat lagi kasar di samping banyakkan berehat dan kurangkan bergerak.

Jangan sapu sebarang produk ubat, pencuci atau pelembap pada alat kelamin terutama jika ia tidak mempunyai saranan, jaminan atau preskripsi doktor.

Cegah daripada merendamkan alat kelamin di dalam air takungan seperti baldi, tab atau jakuzi. Sebaliknya, anda boleh membersihkan diri dengan air pancuran.

Untuk bayi, sila ganti lampin dengan kerap
agar alat kemaluan mereka
 tidak lembap dan kekal kering.

Konklusinya, luka sunat yang normal itu sama ada dengan
 metode gunting, sunat
laser
 atau sunat
clamp
akan sembuh setelah 7 ke 14 hari namun akan memakan masa lebih lama jika wujud sebarang masalah seperti yang dinyatakan di atas tadi.

Jadi, jangan ambil mudah isu ini dan segera dapatkan khidmat doktor jika ada perkara tidak kena.


Jangan Keliru Lagi! Ini 7 Mitos Mengenai Penyakit Hormon PCOS, Wanita Wajib Tahu

Masalah hormon wanita yang sering terjadi adalah sindrom ovari polisistik (PCOS). Kondisi ini telah menjejaskan
sekitar 10% wanita di dalam lingkungan usia reproduktif.

Bagi yang kurang
familiar
dengan penyakit ini, penghidap PCOS memiliki paras hormon lelaki (androgen) yang lebih tinggi berbanding kebiasaan, disertai kenaikan kadar insulin (hormon yang bantu mengatur gula darah).

Malangnya, kesedaran berkaitan masalah hormon wanita ini masih kurang dalam kalangan masyarakat.

Maklumat yang salah juga telah menjejaskan ketepatan diagnosis dan rawatan, lantas mengekang pesakit PCOS daripada menjalani kehidupan yang lebih baik!

Di dalam kupasan ini, penulis bakal membongkarkan beberapa mitos berkaitan PCOS yang sering diperkatakan. Ayuh ikuti perkongsian ini!

Untuk mendapatkan lebih banyak info tentang Kesihatan Wanita, sila dapatkan
di sini
.

7 mitos masalah hormon wanita, PCOS

#1 Setiap pesakit mengalami pertumbuhan bulu abnormal

Antara gejala PCOS yang kerap berlaku adalah
hirsutisme, pertumbuhan bulu/rambut yang tidak normal
 pada wanita.

Disebabkan kehadiran hormon androgen yang berlebihan, pesakit PCOS sering mengalami pertumbuhan bulu di tempat tidak diundang; di atas bibir, dagu, atau dada.

Pun begitu, bukan kesemua pesakit mempunyai simptom hirsutisme ini.

Aspek etnik tersendiri pesakit juga memainkan peranan dalam hal ini, menurut Dr. Loren Wissner Greene, Profesor Endokrinologi dan OB-GYN di NYU Langone Health.

#2 Betul ke senang sahaja nak
detect
masalah hormon wanita ini?

Dengan kewujudan simptom-simptom seperti jerawat, masalah mood, dan haid yang tidak teratur, adalah mudah untuk ia dianggap sebagai masalah tekanan, kan?

Hal ini menjadi salah satu punca kondisi PCOS terlepas pandang kerana sebanyak 50%-70% wanita dengan masalah hormon wanita ini tidak didiagnosis, menurut Dr. Greene.

Selain itu,
PCOS tidak selalunya bergejala,
 yang menyukarkan sesetengah penghidap untuk mengesan kewujudannya!

Oleh itu, sekiranya anda mengalami gejala seperti yang telah disebutkan, adalah wajar untuk kalian mendapatkan khidmat nasihat pakar perubatan dan ahli endokrinologi agar punca dapat dikenal pasti.

#3 Semua penghidap PCOS alami masalah obesiti/berat badan berlebihan?

Wujudnya stereotaip apabila bercakap mengenai pesakit PCOS dan mereka sering digambarkan sebagai wanita gemuk yang ‘berbulu’.

Ya, sememangnya majoriti pesakit hormon ini tergolong dalam kalangan obes/berat badan berlebihan.

Namun apa yang perlu para pembaca faham, disebabkan PCOS merupakan sejenis sindrom,
ia menjejaskan setiap orang dalam pelbagai cara yang berbeza!

Maka tidak hairanlah jika ada sesetengah pesakit mempunyai bentuk badan yang ramping, tidak semestinya gemuk sahaja ya!

Mitos berlandaskan bentuk badan boleh menjadi agak ‘bahaya’ kerana ia boleh menghasilkan diagnosis yang tidak tepat.

#4 Semua pesakit PCOS harus menggunakan kontraseptif

Alat atau pil pencegah kehamilan berasaskan hormon selalu disyorkan para doktor bagi merawat masalah ketidakteraturan haid yang dipicu oleh masalah hormon wanita, PCOS.

Tetapi, rawatan untuk masalah hormon ini sangat bergantung pada perancangan masa depan keluarga anda.

Jika anda mempunyai rancangan untuk hamil, anda pastinya tidak boleh menggunakan kontraseptif.

Tambahan itu, Dr. Greene berpendapat bahawa fungsi kontraseptif terhadap pesakit PCOS sebenarnya lebih kepada menutupi gejala seakan ‘plaster’.

Jadi, beliau lebih gemar menasihati dan mendorong pesakit untuk menangani masalah kesihatan mereka secara holistik dengan pengamalan gaya hidup sihat;
mengurangkan tekanan dan makan diet antiradang.

#5 Anda memerlukan ujian ultrabunyi untuk mendiagnosis PCOS?

Oleh sebab kondisi ini tidak semestinya mempunyai gejala seperti sista ovari atau
multiple follicles,
 doktor tidak mempunyai keperluan untuk menjalankan ujian ultrabunyi, kata Dr. Greene.

Pun begitu, ujian ini mungkin diperlukan hanya jika anda tidak memenuhi kriteria seperti hirsutisme atau haid yang tidak teratur, dan dalam masa yang sama kalian masih disyaki menghidap PCOS.

#6 Anda tidak boleh hamil jika menghidap PCOS? Benarkah?

PCOS sememangnya menjadi antara penyebab kemandulan yang biasa berlaku.

Masalah hormon wanita berupaya menjejaskan kemampuan ovari untuk melepaskan telur (
ovum
) yang berpotensi disenyawakan untuk mewujudkan kehamilan.

Tetapi, usah terlalu khuatir kerana ini bukanlah penamat kepada impian berkeluarga!

Jika anda mempunyai PCOS, kalian masih berpeluang untuk hamil, baik secara semula jadi atau selepas menjalani rawatan kesuburan seperti ubat perangsang folikel.

Mitos yang mengatakan
penghidap PCOS tidak mampu hamil
 sering digembar-gemburkan, hingga memicu tekanan dan stres dalam kalangan pesakit.

Sekiranya anda mempunyai PCOS dan berimpian untuk memulakan keluarga sendiri, usah pedulikan kata-kata negatif orang sekeliling dan jangan sesekali berputus asa dalam berikhtiar mendapatkan zuriat, okey?

Di samping itu, pastikan kalian membuat konsultasi dengan pakar kesuburan agar rawatan yang bersesuaian dapat dilakukan!

#7 Rintangan insulin dalam kalangan pesakit PCOS memicu kenaikan berat badan

Perlu para pembaca ketahui, punca di sebalik
obesiti atau kegemukan dalam kalangan penghidap PCOS
 masih menjadi tanda tanya, menurut Dr. Greene.

Tambah beliau lagi, ramai yang mengatakan hal ini berpunca dek kerana rintangan terhadap insulin.

Tapi hakikatnya, kenaikan berat badan yang memicu rintangan insulin, dan bukan sebaliknya!

Kesimpulan

Ternyata banyak sekali salah faham dan mitos berkaitan masalah hormon wanita, PCOS, yang berlegaran dalam kalangan masyarakat.

Peningkatan kesedaran dan penyebaran informasi tepat mengenai sindrom ovari polisistik ini memainkan peranan penting supaya risiko kekeliruan serta diagnosis yang salah dapat dicegah!


Rasa Sakit Paling Kerap Berlaku Disebabkan Penuaan

Jika anda mengalami rasa sakit, anda tidak berseorangan. Hampir semua orang pernah mengalaminya dan ia sebenarnya merupakan sebahagian daripada proses penuaan yang berlaku. Jika mesin atau barang yang anda beli semakin rosak selepas lama digunakan, badan anda juga mengalami proses yang sama.

Mari lihat apakah punca rasa sakit paling kerap berlaku.

1. Sakit bawah belakang

Ini ialah punca sakit kronik paling kerap berlaku.

Sekiranya anda berumur di bawah 50 tahun dan tidak pernah mengalami sebarang trauma di belakang, rasa sakit belakang tersebut berkemungkinan besar disebabkan oleh duduk terlalu lama. Ia memberikan tekanan yang banyak ke atas cakera (
discs
) tulang belakang.

Orang berumur pula lebih kerap mengalaminya disebabkan keadaan seperti artritis.

Senaman dan regangan boleh mengurangkan kesakitan atau tuam dengan air suam. Ubat tahan sakit di farmasi mungkin juga membantu.

2. Sakit kepala

Sama ada yang biasa atau migrain, ia kerap berlaku. Punca kebiasaannya tidak jelas tetapi beberapa perkara boleh merangsang termasuk dehidrasi, haid, stres, cuaca, dan makanan tertentu seperti coklat.

Urutan di kepala sambil menyapu minyak angin boleh membantu. Ubat-ubatan seperti panadol dan ibuprofen berguna untuk mengurangkan rasa sakit kepala biasa. Migrain mungkin memerlukan ubat preskripsi doktor.

3. Osteoartritis (OA)

OA berlaku apabila tulang rawan (
cartilage
) antara tulang di dalam sendi mula rosak. Pergeseran langsung antara dua tulang menyebabkan rasa sakit. Sendi yang kerap mengalami OA termasuk lutut, pinggul, dan lengan. Keadaan ini ialah sebahagian daripada proses penuaan dan cenderung berlaku dalam ahli keluarga.

Berbeza dengan keadaan lain, menjadi aktif dengan kerap menggunakan sendi membantu mengurangkan rasa sakit kerana senaman akan meningkatkan aliran darah dan menguatkan otot di sekeliling sendi tersebut, seterusnya mengurangkan tekanan ke atasnya.

Jika kesakitan yang dialami adalah teruk, sila berbincang dengan doktor.

4. Otot terseliuh atau sakit

Kepadatan otot semakin berkurang apabila semakin berumur. Ia membuatkan otot kurang fleksibel serta mudah mengalami kecederaan. Oleh sebab itu, orang berumur lebih cepat rasa sakit badan dan otot selepas melakukan sebarang aktiviti.

Untuk menangani kesakitan tersebut, elakkan aktiviti seperti mengangkat barang berat. Senaman regangan seperti yoga membantu membuatkan otot anda lebih flesibel dan mengelakkannya mudah tercedera.


Apakah Aktiviti Fizikal Yang Boleh Dilakukan Ketika Berpuasa Di Bulan Ramadan?

Pasti anda berasa sangat malas untuk melakukan senaman sewaktu berpuasa, kerana tubuh terasa lebih letih dari biasa. Tapi adakah tidak mengapa jika tidak melakukan sukan selama sebulan penuh? Jadi, apa yang perlu diperhatikan semasa melakukan senaman sewaktu berpuasa?

Adakah saya perlu melakukan senaman sewaktu berpuasa?

Sangat wajar jika anda merasa letih dan lesu apabila menjalani ibadah puasa. Hal ini tentu disebabkan oleh pengambilan makanan yang berkurang. Puasa memerlukan anda untuk menahan lapar dan dahaga selama 12 jam, sehingga membolehkan anda merasa letih di siang hari.

Namun adakah hal tersebut boleh dijadikan alasan untuk anda bermalas-malasan di rumah? Tentunya tidak. Walaupun sedang berpuasa, anda perlu melakukan aktiviti fizikal dan bersenam. Beberapa kajian juga menyatakan bahawa tidak melakukan senaman selama sebulan penuh, boleh menurunkan kekuatan otot dan membuat seseorang tidak cergas.

Pada dasarnya, senaman sudah menjadi keperluan hidup – seperti makan atau minum – yang harus dijalani agar tubuh kekal sihat dan cergas. Oleh kerana itu, anda tetap harus melakukan senaman meskipun sedang berpuasa. Tetapi, anda perlu memerhatikan jenis dan masa sukan sewaktu berpuasa kerana ia akan menjejaskan ketahanan tubuh sepanjang menjalani ibadah tersebut.

Jenis sukan yang sesuai dilakukan ketika berpuasa

Masih banyak jenis sukan yang boleh anda lakukan ketika berpuasa. Pastinya, elakkan sukan yang mempunyai intensiti tinggi
(highimpact)
 kerana ia akan membuatkan tubuh kehilangan banyak tenaga dalam masa yang cepat. Sewaktu berpuasa, anda boleh melakukan sukan dengan intensiti ringan hingga sederhana, seperti:

Berenang

Berjalan santai

Yoga

Tai chi

Berbasikal

Sebaliknya, sukan yang sebaiknya anda elakkan ketika menjalani puasa adalah:

Senam aerobik

Jogging

Bola sepak

Tenis

Sebenarnya, anda masih boleh melakukan sukan intensiti berat tersebut, namun lebih baik kegiatan itu dilakukan ketika anda sudah berbuka puasa ketika badan mempunyai cukup bekal untuk menghasilkan tenaga.

Bilakah masa yang sesuai untuk bersenam ketika berpuasa?

Tidak seperti hari-hari biasa, waktu bersenam di bulan puasa cukup terhad. Tentu saja anda tidak digalakkan untuk melakukan sukan di tengah hari yang panas, kerana risiko untuk mengalami dehidrasi adalah sangat tinggi.

Oleh kerana itu, anda harus menetapkan dan mengetahui waktu yang tepat untuk melakukan senaman ketika berpuasa agar tidak mengganggu fungsi tubuh. Beberapa waktu boleh digunakan untuk bersenam di bulan puasa iaitu:

Pagi
. Pada masa ini anda masih mempunyai tenaga yang cukup banyak untuk bekerja, termasuk bersenam. Walaupun kekurangannya jika anda melakukan sukan di pagi hari adalah anda akan merasa letih ketika melakukan senaman berikutnya.

Petang
. Berbeza dari masa bersenam di waktu pagi, waktu petang – kira-kira satu atau dua jam sebelum waktu berbuka – merupakan masa ‘krisis’ di mana tubuh biasanya merasa letih akibat telah menahan lapar seharian. Walau bagaimanapun kelebihannya adalah, anda boleh terus menggantikan tenaga yang hilang ketika anda berbuka puasa.

Hal ini bergantung kepada keperluan dan jadual aktiviti masing-masing. Jika anda takut keletihan, anda boleh membahagikan masa bersenam sewaktu berpuasa di waktu pagi dan petang dalam tempoh yang tidak terlalu lama.

Selain itu, sesuaikan juga jenis sukan yang akan dilakukan dengan waktu senaman. Misalnya, jika anda ingin bersenam di pagi hari, maka pilihlah sukan yang tak begitu memenatkan seperti berjalan santai atau yoga. Sebaliknya jika anda bersenam di waktu petang, anda boleh melakukan sukan yang mempunyai intensiti yang lebih tinggi, seperti berenang atau berbasikal.


5 Posisi Senggama Dalam Bilik Air Paling Syok Yang Suami Isteri Mesti Cuba!

Dalam kehidupan berumah tangga, seks dalam tandas boleh dilakukan pada bila-bila masa dan di mana-mana sahaja!

Ini sangat penting untuk memastikan
hubungan intim mempunyai unsur ‘surprise’
 yang memang sangat diperlukan.

Antara trik yang boleh dilakukan adalah dengan mengajak pasangan anda untuk berasmaradana di kamar mandi.

Persoalannya, bagaimana seks dalam tandas boleh dibuat dengan jayanya?

Usah khuatir, ayuh kita sama-sama ikuti artikel ini dengan lebih lanjut untuk mengetahui jawapannya.

Untuk mendapatkan lebih banyak info tentang Kesihatan Seksual, sila dapatkannya
di sini.

Adakah seks dalam tandas normal & selamat?

Sebelum pergi dengan lebih mendalam lagi, suami isteri perlu tahu mengenai perkara ini terlebih dahulu. Jawapannya, ya!

Seks dalam tandas adalah normal dan selamat untuk dilakukan dalam kehidupan seks suami isteri asalkan ia dilakukan dengan cara yang betul.

Walaupun ia dikatakan sebagai normal dan selamat, tapi masih ada risikonya.

Antara perkara yang anda
perlu ambil berat adalah risiko jangkitan kuman
, kemungkinan untuk tergelincir atau terjatuh serta kemungkinan untuk privasi anda berdua diganggu.

Jadi, sila pastikan anda telah bersedia dengan langkah berjaga-jaga yang lebih rapi.

Posisi seks dalam tandas yang paling sesuai!

Dalam pada itu, antara perkara paling penting yang perlu dipraktikkan untuk suami isteri menjayakan seks dalam tandas adalah posisi bersenggama itu sendiri.

Sebenarnya, tiada masalah untuk melakukan sebarang posisi jika kalian mempunyai kesungguhan. Namun, ia masih boleh mendatangkan pelbagai risiko.

Untuk mengelakkan anda tergelincir atau terjatuh ketika beraksi di dalam bilik air,
sila amalkan posisi seks
 berikut:

#1.
Standing doggy style

Jika di kamar tidur, sudah pasti posisi
doggy style
yang tradisional biasa dilakukan bukan? Pun begitu, sila hati-hati semasa melakukan ini di bilik air ya!

Kalian perlu mengubahnya sedikit dengan cara berdiri semasa melakukannya. Ia bertujuan agar kalian berdua
dapat berpijak lantai tandas
 untuk mengelak sebarang kemalangan.

Caranya, isteri perlu merehatkan tapak tangan di dinding sambil menonggeng dengan lutut dibengkokkan sedikit.

Kemudian, suami perlu memasukkan zakar dan mendayung mengikut rentak yang diingini sambil tangan meraba tubuh badan pasangan.

#2.
Sit and ride

Buat anda yang tertanya-tanya, ia adalah posisi seks yang lebih kurang sama seakan
woman on top
, cuma ia dilakukan dengan cara pasangan duduk di lantai bilik air.

Caranya, minta suami duduk di lantai tandas atau
di dalam tab, jakuzi
 dan di mana-mana sahaja kawasan yang boleh diduduki.

Kemudian, isteri hanya perlu duduk di atas dan menghadap suami. Sambil berpelukan, jalankan aktiviti penetrasi kalian.

#3.
Get a leg up

Posisi apakah ini? Secara mudahnya, ia adalah posisi seks yang memerlukan pasangan berdiri
menghadap satu sama lain sambil satu kaki
 diangkat ketika penetrasi dijalankan.

Caranya, kalian hanya perlu berdiri menghadap masing-masing.

Kemudian, suami boleh mula memasukkan zakar ke dalam faraj dengan keadaan satu kaki isteri diangkat ke atas.

Adalah lebih baik jika isteri berdiri sambil bersandar di dinding untuk mengelak kemalangan yang tidak diingini.

#4.
Got my back

Untuk pengetahuan anda, posisi ini adalah serupa dengan posisi yang tadi. Perbezaannya, ia dilakukan dengan pasangan wanita perlu membelakangi lelaki.

Caranya, anda dan pasangan perlu berdiri sambil isteri membelakangi suami dengan
 keadaan satu kaki dinaikkan ke atas
.

Untuk lebih selamat, disarankan agar isteri merehatkan kaki di atas dinding untuk elak kejadian tidak diingini. Kemudian, bercandalah dengan penuh nikmat.

#5.
The chairperson

Tidak dapat bayangan yang jelas? Ia
adalah posisi seks yang dilakukan
 ketika kedua-dua pasangan dalam keadaan yang duduk sambil zakar dimasukkan ke dalam faraj.

Caranya, ia memerlukan pasangan lelaki duduk di atas kerusi atau mangkuk tandas sambil pasangan wanita duduk di atas dan membelakanginya ketika penetrasi dijalankan.

Untuk lebih keselamatan, suami digalakkan memeluk isteri agar tidak berlaku sebarang kemalangan tidak diingini.

Tip seks dalam tandas yang perlu diamalkan…

Selain posisi, terdapat beberapa tip yang anda dan pasangan perlu amalkan ketika melakukan seks dalam bilik mandi.

Berikut adalah tip-tip yang kalian berdua perlu amalkan:

Menggunakan kondom
 agar dapat melindungi diri dari jangkitan kuman serta mengelakkan kehamilan luar jangkaan

Dapatkan persetujuan pasangan terlebih dahulu dan jangan memaksa

Jauhkan dari tempat yang licin seperti dinding atau lantai bilik air

Jangan bersenggama terlalu lama
 kerana banyak kuman di dalam tandas

Jaga privasi dengan tidak mengeluarkan bunyi yang terlalu bising ketika beraksi

Usai berintiman, jangan lupa untuk mandi dan membersihkan diri sebelum memulakan aktiviti yang lain


Benarkah Teh Daun Durian Belanda Boleh Kawal Kencing Manis? Ambil Tahu Fakta INI

Jika sebelum ini, sudah ramai yang memperkatakan berkenaan segala macam khasiat yang boleh diperoleh daripada buah durian belanda.
Namun, pada kali ini, kita fokus kepada khasiat daun durian belanda pula.

Di Malaysia, kita mungkin tidak biasa menggunakan daun pokok durian belanda, namun di beberapa negara, daun ini diolah menjadi teh daun durian belanda.

Persoalannya, adakah teh daun durian belanda ini mampu memberikan manfaat kepada kesihatan manusia?

Benarkah buah durian belanda mempunyai kebaikannya yang tersendiri seperti yang sering dicanang-canang? Ikuti jawapannya di sini.

Buah durian belanda boleh bantu rawat penyakit? Termasuk kanser?

Beberapa kajian menyatakan bahawa buah durian belanda itu sendiri mempunyai beberapa sifat sistem imun yang positif.

Ini kerana buah ini
tinggi dengan kandungan antioksidan yang membantu meneutralkan radikal bebas
 yang boleh merosakkan sel tubuh.

Selain itu, buah durian belanda turut dilihat mampu mengurangkan keradangan yang berlaku pada tubuh.

Namun, apabila ia didakwa mampu merawat kanser, dakwaan tersebut perlu diperbetulkan kerana ia ternyata tidak benar sama sekali.

Memang terdapat satu kajian yang dijalankan oleh
Purdue University
 menemui, komponen tertentu dalam buah durian belanda boleh merencatkan pertumbuhan sel kanser berdasarkan eksperimen makmal.

Namun, satu kajian sahaja tidak memadai untuk membuktikan keberkesanannya dalam merawat kanser yang tumbuh dalam tubuh manusia.

Tambahan lagi, kajian tersebut hanya dijalankan di peringkat ujian makmal sahaja, tidak terbukti keberkesanan yang sama akan berlaku dalam tubuh manusia.

Apa khasiat daun durian belanda?

Ada beberapa lokasi di dunia yang percaya ada khasiat daun durian belanda, termasuk mampu mengawal penyakit kencing manis,
bertindak sebagai antibiotik dan juga mengurangkan keradangan.

Ada satu kajian perubatan mendapati, teh daun durian belanda membantu menyembuhkan luka pada badan tikus makmal dan ada juga kajian lain yang menunjukkan ia memberi perlindungan daripada kerosakan DNA.

Ada juga kajian yang menunjukkan khasiat daun durian belanda yang dijadikan sebagai teh.

Kajian tersebut mendapati, teh daun durian belanda dilihat
membantu mengurangkan gula darah bagi penghidap kencing manis
 selain bertindak sebagai ejen antimikrob semula jadi.

Ada kajian dapati daun durian belanda bantu cegah simptom fibromyalgia

Selain itu, ada kajian dari
University of Seville
 mendapati, ekstrak daun durian belanda ini boleh membantu mengelakkan simptom-simptom fibromyalgia daripada berlaku.

Menurut salah seorang penyelidik kajian terbabit, pengambilan ekstrak daun durian belanda dengan dos yang tepat
mampu mengurangkan kesakitan kronik
,
keresahan dan juga kemurungan
 hasil daripada penyakit ini.

Namun, sehingga kini, kajian-kajian seperti ini hanya terbukti berkesan terhadap tikus makmal sahaja.

Ia masih perlu menjalani ujian klinikal dalam kalangan pesakit untuk memastikan keberkesanannya dan dos yang selamat untuk diambil oleh manusia.

Fibromyalgia adalah satu keadaan penyakit di mana berlakunya kesakitan muskuloskeletal pada seluruh badan.

Penyakit ini turut disertai dengan beberapa masalah lain seperti keletihan, dan juga gangguan pada kualiti tidur, memori dan juga emosi.

Individu yang mengalami fibromyalgia turut mempunyai beberapa keadaan kesihatan yang lain seperti gangguan sendi temporomandibular (TMJ), sindrom iritasi usus, keresahan dan juga kemurungan.

Kesemua dakwaan masih perlu kajian lanjut, terperinci

Walaupun khasiat-khasiat dan manfaat daun durian belanda ini kelihatan sangat menjanjikan, namun kesemua dapatan kajian hanyalah berdasarkan bukti saintifik yang amat terhad dan terlalu sedikit.

Kebanyakan manfaat buah durian belanda atau khasiat daun durian belanda ini diperoleh hasil daripada kajian yang dilakukan di makmal atau ke atas tikus makmal sahaja.

Walaupun ia kelihatan memberikan manfaat kepada tikus makmal tersebut, namun ia belum tentu akan memberikan kesan yang sama kepada tubuh manusia. Tidak termasuk lagi kesan sampingan yang bakal berlaku.

Kesimpulan

Manfaat buah dan khasiat daun durian belanda ini mungkin memberikan beberapa kebaikan tertentu kepada tubuh manusia.

Namun ia jelas tidak berkemampuan merawat penyakit-penyakit yang lebih serius seperti kanser kerana keberkesanannya tidak dapat dibuktikan dengan jelas.

Anda boleh memakan buah durian belanda untuk mendapat keperluan vitamin
 namun jangan sesekali mempercayai ia boleh merawat sel-sel kanser.

Untuk teh daun durian belanda pula, ia tidak disarankan untuk diminum kerana dikhuatiri kesan sampingan yang berlaku adalah lebih banyak daripada manfaat yang diberi.


Sudah Pesan Buang Luar Air Mani Tapi Masih Terpancut Dalam, Ini Cara Keluarkan Dari Faraj

Sebilangan wanita mungkin ingin tahu cara mengeluarkan air mani daripada faraj selepas
melakukan hubungan seks
, sama ada atas sebab kebersihan atau bagi mencegah kehamilan.

Namun, apabila air mani telah memasuki serviks melalui saluran faraj, tidak ada cara yang terbukti secara saintifik dapat mengeluarkannya.

Namun, terdapat beberapa
cara untuk membersihkan faraj
 dan kawasan di sekitarnya dengan selamat.

Untuk mendapatkan lebih banyak info tentang Kesihatan Seksual, sila dapatkannya
di sini.

Cara membersihkan faraj selepas melakukan hubungan seks

Faraj adalah saluran fleksibel yang menghubungkan bukaan faraj ke serviks.

Orang sering keliru antara faraj dengan vulva
, yang merupakan bahagian luar alat kelamin wanita.

Faraj bersifat
self-cleaning (
membersih sendiri), jadi kaum Hawa tidak perlu membersihkannya segera setelah melakukan hubungan seks.

Walau bagaimanapun, masih terdapat beberapa cara yang boleh dilakukan untuk membersihkan faraj selepas hubungan seks.

Cara paling mudah mencuci kawasan faraj adalah dengan membilas secara lembut menggunakan air suam.

Persatuan Kesihatan Seksual Amerika (ASHA) mengesyorkan untuk menggunakan sabun tanpa pewangi di sekitar kawasan faraj.

Sebaiknya, elakkan sabun yang wangi kerana boleh menyebabkan kegatalan dengan mengganggu tahap pH vagina anda.

Cara mengeluarkan air mani daripada faraj

Sebilangan orang mungkin ingin mengeluarkan air mani daripada faraj mereka selepas melakukan hubungan seks dengan harapan
dapat mencegah kehamilan
.

Air mani adalah gabungan cecair yang mengandungi pelbagai jenis vitamin, mineral, dan sperma.

Sperma adalah sel pembiakan lelaki, dan apabila ia bergabung dengan telur wanita, ia boleh menyebabkan kehamilan.

Secara saintifiknya, air mani memasuki rahim dalam beberapa minit selepas ejakulasi dan sperma boleh hidup di dalam faraj sehingga 7 hari.

Sebaik sahaja sperma memasuki rahim, tidak ada cara yang terbukti secara saintifik dapat membuangnya semula.

Walaupun beberapa bukti menunjukkan ada cara untuk mengeluarkan air mani daripada faraj, namun masih tiada bukti saintifik untuk menyokong tuntutan ini.

Beberapa cara mengeluarkan air mani yang dicadangkan termasuklah:

Buang air kecil
: Sebilangan individu percaya membuang air kecil selepas melakukan hubungan seks dapat mengeluarkan sperma. Namun, ketika urin keluar daripada lubang kecil yang disebut uretra, kencing selepas melakukan hubungan seks tidak akan mengeluarkan sperma daripada faraj.

Mandi atau
douching
: Cara mengeluarkan air mani yang seterusnya di mana sebilangan orang mungkin mandi atau
douching
(menyemburkan air ke dalam laluan faraj) untuk mencuba mengeluarkan air mani daripada faraj mereka, tetapi ini tidak mungkin berfungsi kerana air mandian tidak dapat mencapai air mani di dalam rahim.

Cuka: Sebilangan individu percaya bahawa memasukkan cuka ke dalam faraj boleh membunuh sperma kerana tahap keasidan cuka yang tinggi. Namun, tidak ada bukti saintifik tentang perkara ini, dan memasukkan cuka ke dalam faraj boleh menyebabkan kerengsaan.

Namun begitu, ada beberapa kaedah yang menunjukkan cara mengeluarkan air mani daripada faraj.

Sekiranya seseorang wanita berusaha untuk mengeluarkan air mani daripada farajnya untuk mencegah kehamilan, mereka harus segera menghubungi atau mendapatkan khidmat nasihat doktor.

Doktor mungkin dapat memberikan pil kontraseptif kecemasan, seperti pelan B, yang juga disebut sebagai
morning after pill
, berfungsi dengan cara menghentikan ovari daripada melepaskan telur.

Pil ini boleh diambil sehingga 5 hari selepas melakukan hubungan seks, tetapi mengambilnya dengan lebih awal adalah lebih berkesan dan efektif.

Cara mencegah kehamilan

Bagi para wanita yang tidak mahu hamil, terdapat beberapa cara untuk mencegah kehamilan.

Kaedah hormon: Kaedah kontraseptif hormon yang boleh diambil termasuk pil,
minipill
, dan
alat intrauterin hormon (IUD)
. Walaupun ia berbeza dari segi dos dan pengunaan, tapi semuanya mengandungi hormon yang mampu mencegah
proses ovulasi.

Kaedah bukan hormon: Beberapa kaedah kontrasepsi bukan hormon tersedia untuk mereka yang tidak boleh atau tidak mahu menggunakan kaedah hormon.
Ini termasuklah kondom lelaki
 dan wanita serta
diaphragm
.

Kaedah semula jadi: Individu boleh memilih kaedah semula jadi, seperti ‘berpantang’ daripada melakukan
hubungan seks
. Sebilangan individu boleh membuat pilihan ini kerana alasan agama atau peribadi.

Kaedah pembedahan: Untuk mencegah kehamilan, sebilangan individu mungkin mempertimbangkan kaedah yang bersifat kekal. Ligasi tuba melibatkan pemotongan dan pengikatan tiub fallopio. Prosedur ini
dapat mencegah kehamilan
 dengan menghentikan pembebasan telur.

Kini anda telah tahu cara mengeluarkan air mani.


Dunia Berdepan Dengan 4 Isu Kesihatan Awam Tahun 2020, Bukan Cuma COVID-19!

2019 merupakan tahun yang agak sukar lagi mencabar bagi petugas kesihatan di seantero dunia.

Manakan tidak, kita telah diserang oleh pelbagai penyakit bertaraf pandemik iaitu
COVID-19
 serta epidemik seperti
denggi
,
chikungunya
,
zika
 dan lain-lain pada masa yang sama.

Bukan itu sahaja, penyakit yang berjaya dikawal sekian lama oleh perubatan moden seperti
demam campak
 telah kembali akibat dari tindakan ibu bapa berfahaman antivaksin.

Penyakit berkaitan paru-paru juga kian membimbangkan akibat
peningkatan jumlah perokok sama ada rokok tradisional atau rokok elektronik dalam kalangan remaja
.

Kesemua ini merupakan isu kesihatan global yang sangat menakutkan dan akan menjadi lebih teruk sekiranya tiada sebarang tindakan yang diambil.

Menurut Pengarah Neil Maniar Program Kesihatan Awam Northeastern University, Amerika Syarikat, terdapat 4 isu paling utama yang perlu kita semua hadapi dan tangani pada tahun 2020 ini.

Apakah ia agaknya?

4 isu kesihatan awam paling utama pada tahun 2020

Sudah terang lagi bersuluh,
pandemik COVID-19 adalah isu paling utama
 yang perlu kita semua hadapi dan tangani dengan baik.

Meskipun jumlah kes di Malaysia dilihat semakin baik sejak akhir-akhir ini, tapi kita tidak boleh leka.

Lihat sahaja apa yang terjadi kepada negara tertentu apabila mereka menyangka penularan virus korona baharu itu sudah berakhir.

Muncul pula gelombang kedua, ketiga, keempat dan seterusnya
.

Adakah anda sebagai rakyat Malaysia mahu itu terjadi? Jika tidak, sila amalkan normal baharu sehingga kita semua benar-benar selamat!

Dalam pada itu, apakah isu kesihatan global yang diperkatakan oleh Maniar tadi?

#1. Akses penjagaan kesihatan

Di Malaysia, akses penjagaan kesihatan berada pada tahap yang bagus dan negara kita telah diklasifikasikan sebagai antara 5 negara terbaik di dunia dalam persiapan memerangi COVID-19.

Pun begitu, akses ini perlu dinilai secara total terhadap populasi manusia di seluruh dunia.

Di negara maju seperti Amerika Syarikat, akses penjagaan kesihatan masih kurang baik.

Kos yang mahal, perlindungan insurans dan pemberian servis kurang memuaskan merupakan antara isu utama seperti yang dinyatakan oleh U.S. Office of Disease Prevention and Health Promotion (ODPHP).

Kesannya, ia akan menjadikan individu tidak dapat akses penjagaan kesihatan yang setimpal lebih-lebih lagi jika mereka tinggal di negara mundur taraf ekonominya.

#2. Keganasan dan trauma

Lebih dari 2,312 kes tembakan rambang telah dicatatkan di Amerika Syarikat sejak kes yang berlaku pada tahun 2012 di Sandy Hook Elementary School.

Manakala di negara kita kes keganasan dan trauma banyak dikaitkan dengan
 penderaan fizikal dan mental
 yang sering jadi paparan depan dada akhbar.

Akibatnya, ia sudah pasti akan menyebabkan trauma kepada individu serta masyarakat sejagat yang terlibat terutamanya kepada golongan yang mudah terjejas seperti kanak-kanak.

Menurut National Institutes of Health (NIH), akan berlaku banyak kesan jangka masa panjang terhadap kesihatan mental dan fizikal individu termasuklah:

Gangguan tidur

Kegelisahan

Kemurungan

Rasa terasing dari masyarakat

Bunuh diri

#3. Isolasi sosial

Menurut soal selidik yang dijalankan oleh Cigna berkaitan isolasi sosial, hampir separuh responden menyatakan mereka
kesunyian atau kesepian
.

Dalam pada itu, kira-kira 40% responden pula mengatakan bahawa perhubungan mereka dengan individu lain juga adalah sangat membimbangkan.

Masyarakat di Malaysia juga tidak terkecuali dalam hal ini lebih-lebih lagi mereka yang pernah terlibat dalam kes dera atau buli sama ada secara berdepan atau atas talian.

Kesannya, ia akan membuat tahap kesihatan awam menjadi lebih teruk seperti peningkatan kes
serangan jantung
,
obesiti
,
tekanan darah tinggi
 serta
gangguan mental
.

#4. Bekalan makanan bernutrisi

Hakikatnya, tidak semua negara di dunia ini mempunyai bekalan makanan bernutrisi yang mencukupi.

Ambil contoh negara mundur di benua Afrika, ramai kanak-kanak yang
 kurang zat
,
malnutrisi
 dan menghidapi kondisi kesihatan akibat
pemakanan yang sangat tidak sihat
.

Bahkan di negara maju dan kaya seperti Amerika Syarikat juga, dianggarkan kira-kira 17.4 juta rakyat di sana mengalami masalah ini pada tahun 2014.

Situasi di Malaysia juga lebih kurang sama sahaja lebih-lebih lagi buat keluarga yang mempunyai pendapatan minimum dan tinggal di kawasan pedalaman.

Kesan jangka panjangnya boleh mengakibatkan individu menghidapi
pelbagai penyakit kronik
, kurang zat, malnutrisi dan kelaparan yang boleh membawa kematian.

Fokus kesihatan awam bukan hanya pada COVID-19

Bersempena Hari Populasi Dunia pada 11 Julai ini, marilah kita bersama-sama mengingatkan satu sama lain bahawa fokus kita pada tahun 2020
tidak harus pada COVID-19 semata-mata
.

Lebih-lebih lagi kini penularan
virus Japanese Encephalitis (JE)
,  sudah mula dikesan di Malaysia, kita semua haruslah lebih berwaspada terhadap setiap jenis penyakit yang wujud.

Dalam pada itu, jangan sesekali kita mengabaikan 4 isu kesihatan awam yang diutarakan di atas ini bagi menjamin kesejahteraan, keselamatan dan kesihatan global yang lebih baik.


[PENTING] Kalau GIGI KEKAL Tercabut, Anda Kena Kutip, Kemudian Ikut 5 Langkah Ini!

Siapa sahaja yang tidak panik jika berlaku situasi gigi kekal tercabut terutamanya jika anda tidak tahu apa perkara yang perlu dibuat.

Keadaan mungkin akan jadi lebih teruk andai gigi kekal tercabut kerana kehilangannya tidak berganti dengan tumbuh gigi yang baru.

Persoalannya, apakah langkah-langkah yang perlu dibuat sekiranya gigi kekal tercabut? Jom sama-sama kita ikuti artikel ini!

Untuk mendapatkan lebih banyak info tentang Habit Sihat, sila dapatkannya
di sini.

Ia adalah tulang yang tidak begitu kuat?

Umum mengetahui bahawa
gigi adalah sebahagian daripada sistem tulang
 yang wujudnya di atas gusi pada rahang individu.

Ia mempunyai fungsi untuk mengunyah atau menggigit makanan pejal agar ia mudah dicernakan di dalam perut kelak.

Sama seperti tulang di kawasan yang lain, ia juga boleh retak, patah atau tercabut dari akarnya akibat beberapa faktor tertentu.

Antara perkara yang boleh menyebabkan gigi tercabut adalah kemalangan, kecederaan, kerosakan mahupun sekadar proses pergantian gigi (gigi susu ke gigi kekal).

Mungkin anda tidak perlu risau jika ia berlaku akibat proses pergantian gigi, namun lain pula halnya jika gigi kekal tercabut.

Ini kerana ia tidak akan berganti dengan tumbuh gigi baru dan sesuatu perlu dilakukan untuk menangani situasi tersebut.

Apa perlu buat jika gigi kekal tercabut?

Ia mungkin merupakan
situasi yang tidak mampu dielakkan namun boleh diselamatkan
 jika anda tahu cara yang betul!

Untuk pengetahuan anda, gigi kekal yang tercabut itu mungkin boleh bertahan dan dipasang kembali pada gusinya.

Namun anda perlu bertindak dengan cepat dan tempoh waktu yang anda perlu beri perhatian adalah sekitar 30 minit.

Menurut American Association of Endodontist, anda kena ikuti 5 langkah ini jika gigi kekal tercabut tanpa dirancang:

#1. Kutip gigi yang telah tercabut

Bukan untuk dibuat kenangan sebaliknya anda perlu kutip gigi yang telah tercabut itu jika ia terjatuh di kawasan berhampiran.

Namun penting untuk anda tahu agar memegang gigi tersebut pada hujungnya dan bukan akarnya
untuk mengelakkan ia rosak
.

Setelah itu, sila periksa sama ada ia masih lagi berada pada kondisi yang baik dan simpan ia di dalam telapak tangan anda.

#2. Cuci gigi dengan air jika kotor

Normal untuk gigi yang tercabut menangkap kekotoran terutamanya jika ia jatuh di
kawasan yang kotor seperti jalan raya
.

Oleh itu, anda perlu bertindak segera dengan mencucinya menggunakan air bersih dan elakkan sabun atau sebarang bahan kimia.

Selain itu, anda juga diingatkan untuk tidak menggosok atau membalut gigi tersebut menggunakan kain, fabrik atau tisu.

#3. Pasang kembali pada soketnya

Selepas kutip dan cuci gigi kekal tercabut,
anda perlu cuba untuk memasangnya kembali
 pada soketnya (kawasan gusi gigi terbabit).

Caranya adalah dengan memegang hujung gigi tersebut dan dengan perlahan memasukkannya kembali ke dalam soket atau di atas soket.

Kemudian, pastikan ia kekal berada di situ dengan sentiasa menutup mulut dan menyokong kedudukannya dengan jari atau tangan anda.

#4. Pastikan gigi kekal lembap

Untuk pengetahuan anda, gigi anda masih berpeluang untuk dipasang kembali jika ia kekal berada dalam keadaan yang lembap.

Jika ia tidak mampu diletakkan kembali pada soketnya, anda boleh simpan ia di dalam mulut pada kawasan sebelah pipi.

Sebagai alternatif, anda juga boleh menyimpan ia sementara di dalam susu atau
tempat penyimpan gigi kecemasan
.

#5. Berjumpa dengan doktor gigi

Akhir sekali, anda perlu datang membawa gigi tersebut berjumpa dengan doktor gigi untuk memasangnya kembali pada soket.

Namun, adalah dinasihatkan untuk anda melakukan langkah ini sebelum tempoh waktu 30 minit untuk menyelamatkan gigi kekal anda.

Sekiranya tidak sempat, anda masih berpeluang walaupun ia berada di luar kawasan mulut lebih dari sejam andai bernasib baik.

Jika tidak, ini yang akan terjadi pada gigi!

Hakikatnya, sudah pasti wujud sebab di sebalik tempoh 30 minit dan 5 langkah menyelamatkan gigi kekal ini diperkenalkan.

Ia tidak wajar dipandang enteng dengan berfikiran bahawa anda boleh sewenang-wenangnya
menggantikan ia dengan gigi palsu
.

Ini kerana gigi kekal tercabut yang tidak diselamatkan dengan cara yang betul akan membuat ia rosak dan tidak lagi boleh dipasang serta berfungsi.

Selain itu, ia juga akan membawa kepada pelbagai lagi kesan sampingan yang lain termasuklah:

Merosakkan imej diri

Menjejaskan kesejajaran gigi yang tinggal

Menjejaskan kekuatan & kesihatan gigi lain

Melemahkan kemampuan untuk mengunyah makanan

Menjatuhkan semangat untuk bercakap

Oleh itu, segeralah bertindak jika gigi kekal tercabut dengan mengamalkan 5 langkah ini dalam tempoh masa 30 minit.

Jika terlambat, anda juga masih boleh cuba membawa gigi tersebut berjumpa doktor gigi untuk berkonsultasi.

Akhir kata,
 selamatkanlah gigi anda dalam usaha mengekalkan senyuman terindah
!


Anak Tidak Mahu Makan Sayur? Ini 8 Benda Yang Anda Boleh Buat Untuk 'Pujuk' Mereka!

Sayur-sayuran sememangnya merupakan musuh kepada seorang kanak-kanak. Mereka sanggup melakukan apa sahaja bagi memastikan diri mereka selamat daripada dipaksa ibu bapa untuk memakannya. Namun begitu, ia bukanlah satu perkara yang wajar dilakukan kerana sayur-sayuran adalah jenis makanan bernutrisi yang wajib ada dalam menu kanak-kanak.

Memaksa kanak-kanak untuk makan sayur bukanlah satu langkah yang bijak. Sebenarnya, terdapat beberapa trik atau tip yang boleh dilakukan oleh ibu bapa bagi mengajar si kecil kesayangan mereka untuk makan sayur-sayuran.

#1. Puji anak anda apabila mereka makan sayur

Apa yang diperlukan oleh kanak-kanak sebenarnya hanyalah sokongan dan galakan daripada ibu bapa. Jadikan aktiviti makan sayur seperti sebuah pertandingan dan jika mereka berjaya, puji mereka. Namun jika tidak, jangan pula anda berkecil hati atau memarahinya. Sudah menjadi tugas ibu bapa untuk mendidik segenap aspek kehidupan anak.

#2. Pelbagaikan cara masakan

Kadangkala, kanak-kanak mungkin sudah bosan dengan cara masakan anda. Seperti contoh, mereka mungkin tidak menggemari sup sayur-sayuran yang anda selalu sajikan. Sebaliknya, anda boleh cuba cara masakan lain seperti memanggang atau menggoreng sayur-sayuran bagi mempelbagaikan menu sayur-sayuran mereka.

#3. Libatkan anak anda

Anda boleh melibatkan anak anda untuk membantu semasa membeli, menyedia dan memasak sayur-sayuran. Beri peluang kepada mereka untuk memilih jenis sayur yang mereka suka dan terangkan apa khasiatnya kepada mereka. Semasa menyedia dan memasak pula, pelawa anak anda untuk membantu anda di dapur bagi membiasakan diri mereka dengan sayur-sayuran.

#4. Campurkan sayur ke dalam makanan

Trik ini adalah cara yang paling berkesan dalam memperdaya anak untuk makan sayur. Apa yang anda perlu lakukan adalah mencampurkan sayur-sayuran yang telah dipotong kecil-kecil ke dalam makanan anak. Sebagai contoh, selitkan sayur timun dan kubis ke dalam burger dan biarkan anak anda memakannya. Lama-kelamaan, mereka akan terbiasa dengannya.

#5. Jadikan sayur sebagai snek

Kanak-kanak amat lemah dan mudah terpedaya dengan snek. Anda boleh menggunakan kelemahan mereka ini sebagai senjata anda. Jadikan sayur-sayuran sebagai ganti kepada makanan ringan yang selalu dijadikan snek oleh anak anda. Ketika mereka berasa lapar, tawarkan kepada mereka snek ciptaan terbaru anda.

Apa yang anda perlu lakukan adalah meletakkan sayur-sayuran yang telah dipotong kecil-kecil di dalam sebuah bekas. Hias bekas ini dengan warna, corak yang boleh menarik minat anak anda. Anda boleh meletakkan sayur seperti lobak, timun, tomato atau brokoli dan mencampurkan kesemuanya di dalam satu bekas agar ia kelihatan menarik.

#6. Jadikan sayur-sayuran sebagai jus atau koktel

Jika anak anda memang tidak menyukai sayur dalam bentuk pepejal, jadikan ia sebagai bentuk cecair. Sebagai contoh, kisar timun, lobak atau tomato untuk menjadikan sayur-sayuran ini sebagai jus. Cara ini akan membuat mereka tertarik kerana lebih mudah untuk mereka menelannya selain warna-warna jus sayur-sayuran yang sangat menarik dan pelbagai.

#7. Jadi kreatif

Kanak-kanak sangat mudah terpedaya dengan sesuatu makanan yang kelihatan menarik. Anda boleh memotong sayur-sayuran menjadi bentuk yang comel dan mudah untuk dimakan seperti kiub atau batang mancis. Selain itu, anda juga boleh hiaskan pinggan makan dengan cantik dan hidangkan sayur-sayuran yang pelbagai warna kepada anak anda.

#8. Jadi contoh yang baik

Anak-anak gemar mencontohi sikap ibu bapa mereka. Jika anda adalah seorang pengamal diet yang sihat, kemungkinan besar anak anda juga akan mewarisi sikap anda. Begitu juga sebaliknya. Oleh itu, anda juga perlu memainkan peranan dengan makan sayur di hadapan dan bersama-sama dengan mereka.

Hello Health Group
 tidak menyediakan nasihat perubatan, diagnosis, atau rawatan.


Manfaat Coklat Mampu Mengurangkan Stres? Bagus Ambil Di Pejabat Ni!

Mungkin coklat tinggi kalori namun ia juga mengandungi karbohidrat, gula, dan lemak, serta sejumlah protein.

Ia kaya dengan sumber vitamin B12
, niacin, riboflavin, vitamin E dan mineral seperti fosforus, mangan, dan zink.

Dalam pada itu, ia turut mengandungi kalsium, magnesium, kalium, dan besi.

Coklat,
terutamanya jenis gelap yang diperbuat daripada biji koko
, mengandungi dengan pelbagai antioksidan yang kuat seperti flavonoid dan polifenol.

Jika ingin tahu apa manfaat coklat terhadap kesihatan tubuh badan anda, terus baca artikel ini!

#1. Mengurangkan risiko jantung

Pengambilan
chocolate

mengurangkan risiko kardiovaskular
.

Asid stearat, walaupun menjadi asid lemak tepu yang terdapat dalam koko, tidak menyumbang kepada paras kolesterol dan dapat mengurangkan kemungkinan serangan jantung dan aterosklerosis yang disebabkan oleh pembengkakan arteri.

Koko juga dikenali untuk
mengurangkan tahap LDL (buruk) kolesterol dan meningkatkan tahap HDL (baik) kolesterol
.

Sifat antioksidan flavonoid juga melindungi jantung daripada kerosakan yang disebabkan oleh radikal bebas.

#2. Mengurangkan berat badan

Kebenarannya adalah wanita tidak benar-benar berfikir
tentang kehilangan berat badan
 apabila ia membabitkan manfaat coklat untuk kesihatan.

Walau bagaimanapun, nampaknya, ada kemungkinan menurunkan berat badan sementara masih memakan beberapa
dark chocolate
 dan ia mungkin lebih mudah daripada yang anda fikirkan.

Kajian ini menunjukkan bahawa coklat gelap adalah lebih mengenyangkan daripada coklat susu.

Dalam masa yang sama, makan juga beberapa
dark chocolate
 akan mengurangkan keinginan untuk manisan, lemak, atau makanan masin.

Ini bermakna anda dibenarkan untuk mendapatkannya secara harian dan ia akan membuat
 ia lebih mudah untuk kekal kepada diet anda
.

#3. Menguatkan sistem saraf

Satu kajian menunjukkan bahawa epicatechin dan flavonoid, sebatian yang hadir dalam
dark chocolate
, boleh membantu melindungi otak daripada strok.

Dalam satu kajian, sebatian ini juga didapati dapat membantu menurunkan risiko gangguan saraf, seperti
penyakit Alzheimer
.

#4. Merawat batuk dan selesema

Koko, kerana vitamin-C, alkaloid, dan flavonoid yang terdapat di dalamnya,
memberikan kelegaan dari batuk dan selesema
.

Asid lemak seperti asid stearat, asid palmitik, dan asid oleik di dalamnya memberikan kelegaan daripada sakit tekak, batuk dan selesema.

Manfaat coklat #5. Mencegah diabetes

Kita semua tahu bahawa diabetes merupakan salah satu masalah kesihatan utama pada masa ini.

Kelihatan seperti menarik kerana ia mungkin berbunyi, manfaat makan coklat juga termasuk dalam
 keupayaan untuk mencegah diabetes
.

Peserta salah satu kajian yang mendapatkan sebahagian daripada
dark chocolate
 pada setiap hari untuk 15 hari.

Selepas tempoh percubaan mereka melihat rintangan insulin mereka menurun sebanyak 50%.

Pakar mengatakan bahawa ini adalah kerana flavonols meningkatkan pengeluaran oksida nitrik.

Ini membantu badan
 mengawal sensitiviti insulin
.

Manfaat coklat #6. Meningkatkan tenaga

Asid lemak seperti asid stearik dan asid palmitik (kedua-duanya tepu) dan asid oleik (tak tepu) membantu mengurangkan berat badan dan memberikan tenaga, tanpa risiko pengumpulan kolesterol, seperti koko tulen.

Apabila koko dijadikan coklat,
jumlah kolesterol yang anda
 dapat bergantung kepada jenis susu (tona, semi-tona atau krim penuh) dan produk susu (mentega, pepejal susu) yang digunakan di dalamnya dan senaman yang anda lakukan.

Gula dalam makanan ini juga akan
memberi tenaga dan melegakan tubuh badan
.

Manfaat coklat #7. Mengurangkan stres

Koko mengandungi tryptophan, asid amino yang mempunyai kesan yang menenangkan.

Ini mempunyai kesan menenangkan dan menyegarkan dalam kes-kes ketegangan dan tekanan.

Selain itu,
koko juga mengandungi kafein
 yang merupakan alkaloid, theobromine dan phenylethylamine (amine, khususnya dikenali sebagai antidepresan) yang semuanya adalah perangsang.

Mereka adalah
pengawalan mood yang sangat berkesan dan antidepresan
.

#8. Mengawal tekanan darah

Flavonoid dalam koko mengandungi polifenol seperti catechins, epicatechins, dan procyanidins, yang telah dilihat meningkatkan kadar oksida nitrat dalam darah, yang
membantu mengekalkan tekanan darah yang betul
.

Nitrik oksida membantu mencegah penebalan darah dan mengekalkan kecairan, dengan itu mengurangkan tekanan pada arteri dan urat dan
 akhirnya mengawal tekanan darah
.

Sebaliknya, dalam kes orang yang menderita tekanan darah rendah, perangsang seperti kafein dan theobromine, serta gula yang hadir dalam coklat, membantu meningkatkan tekanan darah untuk memperbaiki tahap tekanan.

#9. Kecerdasan yang lebih tinggi

Coklat membuat anda lebih waspada, yang secara tidak langsung juga membantu meningkatkan kecerdasan hasil daripada f
lavonoid yang meningkatkan aliran darah ke otak.

Satu kajian mengatakan, memberi anak anda memakannya ketika musim peperiksaan akan
meningkatkan keupayaan dan kecerdasan berfikir
.


Elak Tertelan Lidah, Beri Pesakit Sawan Gigit Sudu? Berkesankah Cara Ini?

Jika anda pernah bertembung dengan orang yang terkena sawan, pasti anda ada ternampak individu lain yang cuba memasukkan sesuatu ke dalam mulut mereka.

Sudu, kayu atau apa-apa sahaja peralatan keras yang boleh menghalang mereka daripada “tertelan” lidah mereka sendiri.

Adakah perkara tersebut benar? Adakah mereka yang mengalami sawan berisiko tinggi untuk tertelan lidah mereka sendiri?

Baca artikel ini untuk mengetahuinya dengan lebih lanjut.

Gigit sudu bukan cara terbaik lindungi lidah dalam penyakit sawan

Perkara ini bukan sahaja tular dalam kalangan masyarakat tempatan, malah ia turut digambarkan dalam filem atau rancangan televisyen. Ia perlu diambil serius memandangkan rawatan awal yang salah boleh menyebabkan komplikasi kecederaan kepada mereka yang sedang mengalami sawan.

Terdapat dua sebab mengapa amalan ini masih dipegang oleh segelintir individu:

Mereka percaya bahawa individu yang mengalami sawan boleh tertelan lidah mereka

Terdapat individu yang risau pesakit sawan akan tergigit lidah mereka semasa mengalami episod sawan

Jika anda sedar, pada lidah terdapat satu struktur yang dipanggil sebagai
frenulum
. Ia memastikan struktur lidah dikunci pada lantai mulut maka tiada langsung risiko untuk seseorang itu untuk tertelan lidah.

Walau bagaimanapun, masih ada individu yang percaya seseorang itu boleh tertelan lidah hanya kerana mereka pernah terdengar akan perkara tersebut daripada mulut orang lain.

Jika kayu atau sudu diletakkan ke dalam mulut pesakit ketika terjadinya sawan ringan, ia mungkin hanya menyebabkan kecederaan ringan.

Namun, bagi pesakit yang mengalami masalah epilepsi, penyakit sawan boleh menyebabkan tekanan yang kuat daripada rahang mengakibatkan terhasilnya bunyi kisar gigi.

Kalau ada individu yang gigit sudu besi atau kayu ke dalam mulut sewaktu perkara tersebut berlaku,
ia boleh menyebabkan gigi rosak/patah
.

Mereka yang mengalaminya boleh tertelan gigi tersebut atau serpihan kayu yang digigit sekali gus menimbulkan komplikasi lain.

Terdapat juga keadaan di mana lidah tersepit di antara sudu/kayu dan gigi menyebabkan kecederaan yang lebih serius.

Oleh sebab itulah, peralatan keras tidak seharusnya diletakkan ke dalam mulut sewaktu seseorang itu sedang mengalami sawan.

Jangan beri gigit sudu, jadi apa bantuan awal untuk pesakit sawan?

Sawan adalah penyakit yang lazim dialami dalam kalangan rakyat Malaysia.
 Walaupun begitu, kebanyakan individu mempunyai tahap pengetahuan yang rendah terhadapnya.

Terdapat pelbagai jenis sawan yang boleh dikenal pasti namun ia sukar dibezakan. Secara amnya mereka yang mengalami sawan akan menunjukkan gejala seperti:

Ketegangan otot

Pengsan

Pergerakan otot laju dan tidak terkawal

Kecederaan pada pipi atau lidah kerana tergigit sewaktu hilang kawalan badan

Hilang keupayaan untuk menahan kencing

Rahang tersekat (
lockjaw
)

Muka kebiruan

Rasa sesemut

Penting bagi mereka yang menguruskan pesakit sawan untuk tahu bagaimana cara untuk memberikan pertolongan awal sebelum ketibaan ambulans atau pihak yang terlibat.

Jika seseorang itu terkena sawan sewaktu sedang berdiri atau duduk, pegang mereka dan baringkan dengan perlahan-lahan.

Iringkan pesakit tersebut ke sebelah kiri bagi mengelakkan berlakunya aspirasi (kemasukan objek asing ke dalam saluran pernafasan).

Alihkan objek berbahaya di sekitar pesakit bagi mengelakkan kecederaan.

Pastikan kepala pesakit stabil sewaktu sawan sedang berlaku. Letakkan kepala mereka di atas pakaian atau tuala yang telah dilipat dengan baik.

Longgarkan tali leher, kolar baju atau apa-apa pakaian yang menjerut leher. Ia bagi memberikan ruang kepada individu tersebut untuk bernafas.

Pastikan anda merekod durasi sawan tersebut. Jika anda tidak pasti bila ia bermula tidak mengapa. Rekod daripada saat anda terjumpa pesakit yang alami sawan.

Hubungi 999 jika pesakit mengalami sawan lebih daripada 5 minit. Jika anda tidak pasti atau risau, hubungi talian kecemasan tersebut.

Pastikan anda duduk bersama dengan pesakit sewaktu sawan sedang berlangsung sehingga tamat.

Jangan letakkan apa-apa pada mulut pesakit sawan

Walau apa pun yang ingin anda lakukan, jangan sesekali meletakkan apa-apa ke dalam mulut pesakit. Ia akan memberikan kemudaratan lebih daripada kebaikan yang disangka.

Perkara yang seharusnya anda fikirkan adalah perlu ke hubungi talian kecemasan
setiap kali seseorang itu mengalami sawan
?

Ada beberapa persoalan yang perlu dipertimbangkan jika anda tidak pasti. Jika jawapan kepada 1 atau lebih soalan di bawah adalah “ya” maka anda boleh terus menghubungi talian 999.

Adakah ini merupakan sawan yang pertama dialami oleh mangsa?

Adakah sawan tersebut berlaku lebih daripada 5 minit?

Adakah mangsa mengalami sawan lebih daripada 1 kali dalam tempoh masa yang singkat?

Adakah mangsa sukar untuk bangun atau mengalami masalah pernafasan setelah episod sawan tamat?

Adakah mangsa mengalami sebarang kecederaan semasa sawan berlaku?

Adakah sawan tersebut berlaku ketika mangsa melakukan aktiviti air (berenang)?

Adakah mangsa sedang hamil atau mempunyai masalah kesihatan lain seperti kencing manis dan penyakit jantung?

Adakah mangsa memakai tanda pengenalan perubatan yang menyuruh sesiapa berdekatan untuk menghubungi talian kecemasan semasa berlaku episod sawan?

Konklusi

Jika anda terjumpa dengan individu yang mengalami sawan, elakkan daripada mengamalkan konsep gigit sudu atau meletakkan objek lain ke dalam mulut pesakit.

Perkara penting yang perlu anda lakukan adalah meletakkan mangsa pada posisi mengiring dan rekod berapa lama episod sawan itu berlaku.

Jika terdapat apa-apa petanda yang menunjukkan anda perlu menghubungi talian kecemasan, jangan teragak-agak untuk berbuat demikian.

Baca juga:

Sawan Termenung (Petit mal seizure)

Sawan Febril

VR Boleh Bantu Merawat Keadaan Berkaitan Neurologi

Penyakit Fahr, Gangguan Neurologi Pada Otak

Menggalakkan Kesihatan Otak: Makanan Kaya Omega-3


Benarkah Khasiat Epal Boleh Menurunkan @ Menaikkan Berat Badan?

Makan sebiji buah ini pada setiap hari mampu untuk menjauhkan diri kita daripada doktor, ini adalah pepatah lama yang sering dikaitkan dengan khasiat epal.

Mungkin pepatah ini bukan sekadar mitos namun fakta kerana epal adalah antara jenis buah yang bagus untuk tubuh badan serta sering dikaitkan dengan penurunan berat badan individu.

Persoalannya,
benarkah pengambilan buah ini mampu menurunkan atau menaikkan berat badan
? Jom bersama teruskan membaca artikel ini untuk tahu dengan lebih lanjut!

Ini khasiat epal terhadap kesihatan tubuh badan!

Untuk pengetahuan anda,
 buah ini amat kaya dengan pelbagai jenis nutrien
 seperti vitamin, mineral dan lain-lain yang sangat bagus untuk tubuh badan.

Antara khasiat makan epal yang utama adalah buat penderita diabetes di mana ia mampu untuk membantu mengawal kadar glukosa ekoran kandungan indeks glisemiknya yang rendah.

Bukan itu sahaja, epal juga dipercayai bagus untuk mengelakkan penyakit kanser seperti kanser mulut, tekak, payudara, ovari dan kolon jika diambil sehari sekali.

Selain itu juga, buah ini bagus untuk kesihatan 2 organ utama di dalam tubuh badan iaitu:

Jantung
 – Kajian menunjukkan epal yang tinggi dengan antioksidan mampu menurunkan risiko kematian akibat penyakit berkaitan jantung

Otak
 – Kajian membuktikan epal mampu mengekalkan tahap sistem
neurotransmitter
 yang sangat penting untuk fungsi optimum otak

Dalam erti kata lebih mudah, terdapat pelbagai manfaat epal terhadap kesihatan tubuh badan.
Persoalannya, bagaimana pula ia mempengaruhi berat badan
?

Adakah ia akan buat berat badan turun @ naik?

Menurut sebuah kajian yang dijalankan terhadap 124,086 orang dewasa selama 4 tahun lamanya, pengambilan buah epal mampu untuk menurunkan berat badan.

Untuk lebih spesifik, kajian ini menyatakan mereka yang kerap makan buah epal mampu untuk menurunkan purata berat badan kira-kira 1.24 paun atau 0.56 kg.

Dalam pada itu, kajian ini turut mendedahkan ia bukan sahaja mampu menurunkan berat badan orang dewasa malahan
mengelakkan risiko obesiti kanak-kanak
.

Jadi, mungkin dapat disimpulkan di sini bahawa khasiat epal mampu untuk menurunkan berat badan jika buah ini diambil dengan kualiti dan kuantiti yang wajar.

Bagaimana ia mampu menurunkan berat badan?

Jika benar khasiat epal mampu untuk menurunkan berat badan, bagaimana pula ia berfungsi?

#1. Buah ini amat rendah dengan kalori

Buah epal itu sebenarnya sangat kaya dengan air, kira-kira 86% kapasitinya adalah air serta amat rendah dengan kalori yang bagus untuk kawal berat badan.

Ia dipercayai hanya mempunyai kira-kira 95 kalori namun
 sangat mengenyangkan jika diambil
 memandangkan majoriti kapasitinya penuh dengan air sahaja.

Oleh itu, buah ini adalah pilihan yang bagus untuk membuat anda kenyang di samping mampu membuat berat badan turun tanpa perlu berlapar terlalu lama.

#2. Ia sangat tinggi dengan serat

Manfaat epal untuk kawal berat badan seterusnya pula adalah di mana sebiji buah ini yang hanya bersaiz sederhana akan mengandungi kira-kira 4 gram serat.

Ini sudah memenuhi sekurang-kurangnya 16% saranan pengambilan serat buat wanita serta 11% buat lelaki lantas menjadikannya sumber serat yang baik.

Pengambilannya akan memperlahankan proses pencernaan makanan yang membuat anda kenyang lebih lama sekali gus bagus buat kesihatan metabolik tubuh badan.

Khasiat epal #3. Ia mengenyangkan

Paling utama, anda semua perlu tahu bahawa buah yang rendah dengan kalori namun tinggi dengan serat ini adalah sangat mengenyangkan jika diambil.

Dalam satu kajian terbaharu, didapati bahawa pengambilan buah ini lebih memuaskan selera makan jika dibanding dengan pengambilan jus atau sos epal.

Kesannya, sudah pasti ia akan membuat kalian makan lebih sedikit sekali gus menjayakan usaha untuk menurunkan berat badan ke tahap yang lebih ideal.

Selain epal, apakah buah lain yang mengandungi khasiat sama?

Konklusinya, kebaikan makan epal itu adalah sangat bagus dalam usaha anda untuk menurunkan berat badan terutamanya buat mereka yang ada masalah obesiti.

Selain epal, sebenarnya ada banyak lagi jenis
 buah lain dengan khasiat yang hampir sama
 seperti tembikai, pir, jambu, pisang, avokado dan sebagainya.

Apa yang penting adalah anda yang ingin mengawal berat badan perlu mengambil buah-buahan yang rendah kalori, tinggi serat dan juga mengenyangkan.

Sekiranya mempunyai persoalan mengenai khasiat makan epal atau buah lain, sila dapatkan informasi dan nasihat daripada pakar pemakanan berdekatan dengan anda.


Perut Sebu Lepas Makan Tapi Angin Tak Nak Keluar? Cuba 5 Tip Ini Untuk MUDAH Sendawa!

Kita semua mesti akan
 rasa tidak senang duduk selepas makan terlalu banyak ekoran perut sebu,
 tambah lagi jika sudah cuba macam-macam cara namun sangat susah sendawa.

Rasa tidak selesa akibat perut sebu ini adalah disebabkan oleh
angin yang terperangkap di dalam perut
 dan tidak mampu untuk keluar di atas sebab tertentu.

Persoalannya, apakah punca anda sangat sukar sendawa dan adakah wujud sebarang tip untuk memudahkan angin daripada perut itu keluar? Jom teruskan membaca!

Untuk mendapatkan lebih banyak info tentang Sistem Penghadaman, sila dapatkannya
di sini.

Apa punca anda susah sendawa?

Meskipun fungsinya kerap kali terabai,
 individu masih perlu untuk sendawa bagi mengeluarkan angin daripada tubuh badan
 khususnya pada angin yang terperangkap di perut.

Ya, ia memang benar merupakan antara kelakuan tubuh badan yang tidak boleh dikawal namun masih ada individu yang sangat sukar sendawa tanpa tahu sebabnya.

Untuk pengetahuan anda, susah bersendawa itu terjadi ekoran injap yang ada di dalam kerongkong (sfingter esofagus) ini hilang upaya untuk melepaskan udara.

Disebabkan itu, angin yang terperangkap di dalam perut perlu dikeluarkan menerusi laluan yang sama namun dengan tekanan lebih kuat untuk bersendawa.

Jika tidak, rasa ketidakselesaan akibat perut sebu ini
 takkan lega sehinggalah angin tersebut terkeluar
. Persoalannya, bagaimana cara untuk mudah sendawa?

Bagaimana cara untuk mudah sendawa?

Rasa tidak selesa angkara angin di dalam perut ini sudah pasti akan menjejaskan kehidupan seharian anda meskipun ia dianggap tidak begitu serius.

Buat anda yang selalu bertanya
kenapa susah sendawa
, berikut adalah cara untuk mudah bersendawa yang boleh dicuba:

#1. Tingkatkan tekanan dengan minuman

Minum
 minuman yang mengandungi soda seperti air bikarbonat
 boleh meningkatkan tekanan angin dalam perut lantas membuatkan ia lebih mudah keluar.

Jika ia masih tidak berkesan, anda boleh cuba minum air kosong gelas penuh sambil menahan nafas dan mencubit hidung bagi memastikan udara tidak keluar.

#2. Tingkatkan tekanan dengan makanan

Makan makanan yang mengandungi gas boleh meningkatkan tekanan angin dalam perut lantas membuatkan ia lebih mudah keluar. Antara contoh makanan tersebut:

Buah epal

Buah pir

Buah pic

Sayur lobak

Gula-gula getah

Gula-gula kenyal

Gula-gula keras

Roti gandum penuh

Tip jika susah sendawa #3. Bergerak dengan pantas

Gerakan tubuh badan boleh memberi tekanan angin dalam perut dan mendorong ia naik ke atas sehingga menyebabkan injap terbuka lantas membuat anda sendawa.

Jika anda sedang duduk, segera berbaring atau berdiri (dan sebaliknya) serta anda juga boleh cuba melakukan gerakan dengan berbaring atau berdiri dengan pantas.

Selain gerakan-gerakan ini,
anda juga boleh cuba berjalan, berjoging, berlari atau melompat
 seperti mana yang dilakukan dengan lompat bintang untuk bersendawa.

Baca juga:

Tip jika susah sendawa #4. Bernafas dengan betul

Cara anda bernafas juga mungkin akan membuat anda sukar sendawa terutamanya jika anda hanya cuba bernafas tanpa sebarang kawalan yakni teknik yang salah.

Oleh itu, sila lakukan beberapa tip ini sebagai panduan cara bernafas setiap kali sukar sendawa:

Bernafas sambil duduk dengan tegak

Sedut udara melalui mulut sehingga anda rasa ada gelembung udara pada kerongkong

Hembus nafas menerusi mulut dengan cara tutup
bahagian mulut
atas dengan lidah anda

Ulang sehingga anda mula merasakan angin hendak keluar daripada kerongkong

#5. Ambil ubatan tertentu jika perlu

Sekiranya anda telah cuba 4 cara mudah sendawa di atas tadi namun masih belum berjaya, sila berjumpa doktor untuk mengambil antasid dengan kandungan kalsium karbonat.

Tip untuk elak perut sebu angkara angin

Perut terasa berangin adalah kondisi yang biasa hilang dengan sendiri seiring perjalanan waktu, dan sendawa merupakan satu teknik untuk melegakannya.

Namun, sendawa itu hanya usaha yang memberi kelegaan sementara sahaja dan apa yang lebih menakutkan adalah perut sebu boleh membawa mudarat lain.

Segera
berjumpa dengan doktor sekiranya anda mengalami perut sebu bersama
 kondisi ini:

Cirit-birit

Mual-mual

Muntah-muntah

Sakit perut yang teruk

Sakit dada yang teruk

Perubahan warna najis

Penurunan berat badan

Sesungguhnya mencegah itu adalah lebih baik daripada mengubat jadi anda mungkin mahu tahu beberapa tip untuk elak perut sebu angkara angin yang terperangkap itu.

Sekiranya anda mengalami masalah susah sendawa, sila pastikan anda elak makan terlalu laju.

Paling penting,
 sila cuba untuk bersenam setiap kali selepas waktu makan
 agar tahap kesihatan anda secara keseluruhan dapat dijamin dengan lebih baik lagi.